title: Jurassic Park (elokuvasarja)

text: Jurassic Park on yhdysvaltalainen elokuvasarja, joka koostuu tähän mennessä viidestä elokuvasta: "Jurassic Park" (1993), "Kadonnut maailma – Jurassic Park" (1997), "Jurassic Park III" (2001), "Jurassic World" (2015) sekä "" (2018). Kolmas "Jurassic World" -elokuva saa ensi-iltansa vuonna 2021. Kaksi ensimmäistä elokuvaa on ohjannut Steven Spielberg, kolmannen Joe Johnston, neljännen Colin Trevorrow ja viidennen J. A. Bayona. Sarja pohjautuu Michael Crichtonin kirjoihin "Dinosauruspuisto" ja "Kadonnut maailma".


title: Jurassic Park (elokuvasarja)

text:
Tarina alkaa, kun rikas miljardööri John Hammond kutsuu joukon tiedemiehiä analysoimaan Isla Nublar -nimisellä saarella olevaa puistoaan, jossa on eläviä dinosauruksia. Dinosaurukset kuitenkin karkaavat saarelle iskeneen myrskyn aikana ja aiheuttavat tuhoa, jolloin puisto täytyy sulkea. Jatko-osissa selviää, että kloonaamalla henkiin herätettyjä dinosauruksia oli myös toisella, Isla Sorna -nimisellä saarella. Uusimmissa elokuvissa palataan Isla Nublarille, jolla toimii John Hammondin todeksi käynyt unelma, mutta johin iski uusi katastrofi, kun puiston tiedemiehet luovat dinosaurusten DNA:ta sekoittamalla hybrididinosauruksia.
"Jurassic Park" -sarja on Steven Spielbergin kenties kuuluisimpia teoksia "Tappajahain" ja "E.T.:n" ohella. Sarjasta on valmistettu lukuisia oheistuoteita, kuten leluja, sarjakuvia, vaatteita ja videopelejä. Sarjan pohjalta on myös rakennettu kaksi teemapuistoa ja Singaporeen.


title: Onni Silvennoinen

text: Onni Silvennoinen (23. huhtikuuta 1890 Ruskeala – 9. maaliskuuta 1968 Jaala) oli suomalainen opettaja ja kirjailija.


title: Onni Silvennoinen

text: Silvennoinen oli Porvoon maalaiskunnan Tolkkisissa toimineen yksityisen Mustijoen kansakoulun johtajana vuosina 1934–1942.


title: Ester-Margaret von Frenckell

text: Ester-Margaret von Frenckell (o.s. "Lindberg", 12. kesäkuuta 1890 Helsinki – 27. kesäkuuta 1974) oli suomalainen teatterihistorian tutkija.


title: Ester-Margaret von Frenckell

text: Ester von Frenckellin vanhemmat olivat merenkulkuneuvos Axel Valdemar Lindberg ja Aina Maria Georgine Tammelander. Hän oli naimisissa vuodesta 1912 diplomi-insinööri ja kaupunginjohtaja Erik von Frenckellin kanssa. Teatterinjohtaja Vivica Bandler oli heidän tyttärensä.


title: Ester-Margaret von Frenckell

text: Von Frenckell pääsi ylioppilaaksi 1907, kävi Helsingin musiikkiopiston 1911 ja valmistui filosofian kandidaatiksi 1931, maisteriksi 1932 sekä lisensiaatiksi ja tohtoriksi 1944. Hän toimi Ruotsalaisen teatterin teatterikoulun opettajana vuodesta 1945 ja teatterin arkistonhoitajana vuodesta 1951. Hän oli Suomen ensimmäinen teatterihistorian dosentti ja hän sai professorin arvonimen vuonna 1966. Von Frenckell oli myös Suomen lastenhoitoyhdistyksen puheenjohtaja vuodesta 1950 ja ruotsalaisen teatterin hallituksen jäsen vuodesta 1940.


title: Lapsilukko

text: Lapsilukko on lukkoa muistuttava vaikeasti avattava mekanismi, jonka tarkoituksena on estää lapsia joutumasta heille vaarallisiksi koettuihin paikkoihin tai tilanteisiin. Tyypillisiä lapsilukkoja ovat mekanismit, joilla estetään auton takaovien avaaminen sisältäpäin, portaisiin käveleminen tai syövyttäviä tai myrkyllisiä aineita sisältävien pullojen korkkien avaaminen. Auton ovissa lapsilukko estää avaamasta ovea auton sisäpuolelta, jolloin lapset eivät voi poistua ajoneuvosta sen ollessa liikkeessä.


title: Hanggai

text: Hanggai on kiinalainen folkyhtye, jonka musiikki on sekoitus mongolialaista folkmusiikkia ja nykymusiikkia, esimerkiksi punkia.


title: Passenger (laulaja)

text: Michael David Rosenberg (s. 17. toukokuuta 1984), taiteilijanimeltään Passenger, on brittiläinen laulaja ja lauluntekijä.


title: Passenger (laulaja)

text: Passenger aloitti alun perin viisijäsenisenä yhtyeenä 2000-luvun alussa. Yhtye julkaisi yhden albumin ja hajosi vuonna 2009. Rosenberg päätti pitää Passenger-nimen ja jatkoi soolouralla.


title: Lesonen

text: Lesonen on suomenkielinen sukunimi. Lesonen-nimisiä henkilöitä:


title: Motoriikka

text: Motoriset toiminnot ovat hermo- ja lihassolujen toiminnasta aiheutuvia toimintoja, jotka johtavat toivottuun liikkeeseen tai liikkeen muutokseen. Pelkkä suomenkielinen termi motoriikka viittaa liikkeisiin ja liiketoimintoihin.


title: Motoriikka

text: Aivoissa on olemassa selkeät ratajärjestelmät motorisen aivokuoren ja opitun liikkeen välillä. Liikettä voi kuitenkin harjoitella toisella raajalla ja suorittaa sitten liikkeen toisella raajalla. Motoristen toimintojen voidaan siis ajatella olevan koodattuna aivoihin riippumatta suorittavasta ruumiinosasta. MRI-tutkimuksissa on havaittu ei-dominoivalla raajalla tehtyjen, hyvin harjoiteltujen liikkeiden aktivoivan aivoja samoilla alueilla kuin silloin, kun liikkeet tekee dominoivalla raajalla. Jos liikkeet olisi koodattu aivoihin raajoittain, liikkeet aktivoisivat mieluummin alueita, jotka olisivat tyypillisiä ei-dominoiville raajoille.Näköaistimukset stimuloivat ja ovat isossa osassa motoriikan toiminnoissa. Näköaistimus suoritettavan liikkeen tuloksen näkemisestä aktivoi aivojen motorisia alueita ilman, että koehenkilön tarvitsisi suorittaa itse liikettä.


title: Motoriikka

text: Kognitiivisen näkökulman mukaan motoriikka voidaan määritellä havaintomotoriikka termin avulla. Havointomotoriikka tarkoittaa tapahtumasarjaa, jossa yksilö käsittelee eri aistien avulla tietoa itsestään ja ympäristöstään tuottaakseen tilanteeseen sopivan motorisen vasteen, kuten käden puristuksen tai jalan liikkeen. Käsitellessään aistitietoa yksilö valikoi ja yhdistelee sitä aikaisempiin kokemuksiin. Havaintomotorinen toiminta on suurimmaksi osaksi automatisoitunutta ja tiedostamatonta. Esimerkkinä kävely ja tasapainon säilyttäminen seistessä. Havaintomotoriikkan heikentyminen iän myötä on seurausta biologisista tekijöistä, kuten motorisen nopeuden ja lihasvoiman laskusta.


title: Siirilä

text: Siirilä on suomenkielinen sukunimi. Siirilä-nimisiä henkilöitä:


title: Florence Welch

text: Florence Leontine Mary Welch (s. 28. elokuuta 1986 Lontoo) on brittiläinen laulaja. Hänet tunnetaan Florence and the Machine -yhtyeen laulajana.


title: Florence Welch

text: Yhtyeensä ohella Welch on laulanut muun muassa Calvin Harrisin kappaleella ”Sweet Nothing”.


title: Peter James Cullinane

text: Peter James Cullinane (s. 29. marraskuuta 1936 Dannevirke) on uusiseelantilainen roomalaiskatolinen piispa. Hänet vihki papiksi Wellingtonin arkkihiippakuntaan Giuseppe Siri 13. joulukuuta 1961. Hänet nimitettiin Palmerston Northin hiippakunnan johtoon 6. maaliskuuta 1980, ja hänet konsekroi 23. huhtikuuta Thomas Stafford Williams, jota avustivat Owen Noel Snedden ja Edward Russell Gaines.


title: Peter James Cullinane

text: Cullinane jäi eläkkeelle 22. helmikuuta 2012.


title: Hubertus Ernst

text: Hubertus Cornelis Antonius Ernst (8. huhtikuuta 1917 Breda – 19. toukokuuta 2017) oli alankomaalainen roomalaiskatolinen piispa. Hänet vihittiin papiksi Bredan hiippakuntaan 7. kesäkuuta 1941 ja nimitettiin saman hiippakunnan johtoon 3. marraskuuta 1967. Ernstin konsekroi 17. joulukuuta Bernard Jan Alfrink, jota avustivat Martien Antoon Jansen, Pieter Antoon Nierman, Pieter Jan Antoon Moors ja Johannes Willem Maria Bluijssen.


title: Hubertus Ernst

text: Ernst jäi eläkkeelle 6. toukokuuta 1992. Hän toimi Hollannin Pax Christin puheenjohtajana.


title: John Wensink

text: John Wensink (s. 1. huhtikuuta 1953 Cornwall, Ontario) on kanadalainen entinen jääkiekkoilija ja -valmentaja, joka pelasi kausien 1973–1983 aikana 446 NHL-ottelua St. Louis Bluesissa, Boston Bruinsissa, Québec Nordiquesissa, Colorado Rockiesissa ja New Jersey Devilsissa. Hän teki tehopisteet 72+74=146 ja istui peräti 842 jäähyminuuttia. St. Louis Blues varasi Wensinkin NHL:ään vuoden 1973 seitsemännellä kierroksella varausnumerolla 104.


title: John Wensink

text: NHL:ssä Wensink oli kovaluontoinen pelaaja, joka loukkaantuneenakin saattoi olla mukana pukeutuneena kokoonpanossa pelkästään penkillä vastustajia pelottelemassa. Wensink oli hollantilaisten George Wensinkin ja Nellie Bleyenbergin poika ja hän siirtyi NHL-uransa jälkeen pelaaja-valmentajaksi Alankomaihin Nijmegen Devilsiin. Hän pelasi yhden kauden (1984–1985) ja vain 14 ottelua (tehoin 15+12=27). Wensink pelasi vuoden 1989 jääkiekon maailmanmestaruuskisojen C-sarjassa Alankomaiden maajoukkueessa tehoin 3+5=8 seitsemässä ottelussa. Vuosina 1996–1998 hän oli NAHL:n St. Louis Stingin pää- ja apuvalmentajana.


title: Adina Östman

text: Adina Östman (15. joulukuuta 1895 Vetokannas, Vaasa – 7. huhtikuuta 1972 Vaasa) oli suomalainen Mustasaaressa asunut ruotsin kielellä kirjoittanut uskonnollinen kirjailija.


title: Adina Östman

text: Östmanin vanhemmat olivat kirvesmies Karl August Aspholm ja Maria Elisabet Köping. Hän oli naimisissa teknikko Edvin Emil Östmanin kanssa.


title: Adina Östman

text: Nimellä "A. Östman":


title: Pasi Tammi

text: Pasi Einari Tammi (s. 1971 Pori) on suomalainen taidemaalari.


title: Pasi Tammi

text: Hän asuu nykyään Helsingissä, mutta työskentelee myös syntymäkaupungissaan Porissa. Tammi on opiskellut Porin taidekoulussa vuosina 1989–1990 sekä Kuvataideakatemiassa 1991–1995. Hänet tunnetaan realistisista ihmishahmoistaan, joiden taustoissa vaikutteita impressionismista.


title: Pasi Tammi

text: Pasi Tammi on myös suosittu muotokuvamaalari. Hän on tehnyt muun muassa Helsingin yliopiston entisen rehtorin Kari Raivion muotokuvan. Suomalaisten gallerioiden lisäksi Tammen töitä on ollut esillä Saksassa, Ruotsissa ja Ranskassa.


title: Sarvikivi

text: Sarvikivi on rajakivi Suomen ja Venäjän rajalla Suomussalmella. Se on ollut rajapyykkinä Täyssinän rauhan jälkeen solmitusta Rajasuon sopimuksesta lähtien.


title: Sarvikivi

text: Sarvikivi sijaitsee Kainuun ja Kuusamon rajalla valtakunnan rajalinjalla. Se on pohjoisin Täyssinän rauhan rajakivistä ja siitä eteenpäin raja kulki edelleen Iivaaralle ja sieltä Jäämerelle.


title: Sarvikivi

text: Kiveen on hakattu Täyssinän rauhan rajamerkit: Ruotsin kolme kruunua ja venäläinen risti. Vuonna 1827 tehdyn Oulun läänin ja Arkangelin kuvernementin rajankäynnin yhteydessä kiveen hakattiin kirjaimet U ja A. Vuonna 1934 tehdyn Suomen ja Neuvostoliiton välisen rajantarkistuksen yhteydessä kiveen hakattiin tekstit SUOMI ja СССР.


title: Sarvikivi

text: Kiven sijaintipaikasta johtuen siihen tutustuminen edellyttää rajavartioston kirjallista lupaa.


title: Pekka Janhunen

text: Pekka Janhunen on Ilmatieteen laitoksen tutkimuspäällikkö ja sähköpurjeen keksijä. Hän on valmistunut filosofian tohtoriksi teoreettisesta fysiikasta Helsingin yliopistossa vuonna 1994. Sähköpurjeen lisäksi hänen tutkimusalueitaan ovat avaruusplasman simulointi sekä magnetosfäärin ja revontulialueen plasmafysiikka.


title: Pekka Janhunen

text: Janhunen kehitti sähköpurjeen Kumpulan avaruuskeskuksessa vuonna 2006. Marraskuussa 2010 keksintö sai potentiaalisen innovaation palkinnon Suomen laatupalkinto-kilpailussa.


title: Miss Yyteri

text: Miss Yyteri (myös Hiekkarantojen kuningatar) oli vuosina 1950–2001 Porin Yyterissä järjestetty kauneuskilpailu. Se oli aikoinaan Miss Suomi -kilpailun jälkeen Suomen tunnetuimpia ja arvostetuimpia kauneuskilpailuja.


title: Miss Yyteri

text: Kilpailun järjestämisen aloitti vuonna 1950 urheiluseura Porin Tarmo. Ensimmäisellä kerralla valittiin Miss Yyteri, mutta seuraavana vuonna kilpailun nimi muutettiin Hiekkarantojen kuningattareksi. Kilpailu oli suosittu yleisötapahtuma, ja parhaina vuosina sitä arveltiin olleen seuraamassa jopa 7 000 henkeä. Vuonna 1970 kilpailu muuttui jälleen Miss Yyteri -nimiseksi, ja se siirtyi hiekkarannalta sisätiloihin. Vuodesta 1974 lähtien se järjestettiin samana vuonna valmistuneen Yyterin kylpylähotellin tiloissa.


title: Miss Yyteri

text: Kilpailun voittajista on myöhemmin Miss Suomeksi kruunattu Ritva Wächter vuonna 1961 ja Tanja Vienonen 1991. Vuoden 2003 Miss Suomi Anna Strömberg valittiin Miss Yyterin I perintöprinsessaksi vuonna 1999. Muita molemmissa kilpailuissa kolmen parhaan joukkoon sijoittuneita ovat muun muassa Marja Ryönä, Maila Östring, Arlene Kotala sekä Kati Nirkko.


title: MGR Motorsport

text: MGR Motorsport on brittiläinen pikkuformulatalli. Tallin perusti vuonna 2010 brittiläinen autourheilija Mark Godwing. Talli kilpailee nykyään Protyre Formula Renault Championship-sarjassa.


title: Pikku pelimanni

text: Pikku pelimanni on Toivo Särkän ohjaama elokuva vuodelta 1939.


title: Pikku pelimanni

text: Pääosan esittäjä Heimo Haitto oli Boris Sirpon oppilas ja jo tunnettu lahjakkuus. Hänen kuvitteellisesta elämästään Sirpo teki käsikirjoituksen yhteistyössä Tuomi Elmgren-Heinosen ja Toivo Särkän kanssa. Nopeasti alkusyksystä 1939 kuvattu elokuva sai ensi-iltansa marraskuussa, jolloin Haitto ja Sirpo olivat jo muuttaneet Yhdysvaltoihin. Haitto kävi kotimaassa seuraavan kerran 1948, jolloin elokuvaan tehtiin pieni lisäjakso Haiton vierailusta SF:n studiolla tapaamassa elokuvanteon aikaisia työtovereita. Tätä versiota lyhennettiin runsaasti muilta osin, ja se sai nimen "Pikku pelimannista viulun kuninkaaksi".


title: Pikku pelimanni

text: Aikalaisarvioissa elokuvaan suhtauduttiin yleisesti ottaen myönteisesti, joskin Greta Brotherus rohkeni todeta, että "onpa poikkeuksellisen huono elokuva - - kun siitä olisi "voinut" tulla iloinen ja loistava", ja suuntasi syyttävän sormensa Toivo Särkkään, joka hänen mielestään onnistui pilaamaan laatuunkäyvän käsikirjoituksen.


title: Francis Scott Key

text: Francis Scott Key (1. elokuuta 1779 Frederick – 11. tammikuuta 1843 Baltimore) oli yhdysvaltalainen lakimies, joka kirjoitti sanoituksen Yhdysvaltojen kansallislauluun ”The Star-Spangled Banner”.


title: Francis Scott Key

text: Key syntyi Frederickin kaupungissa Marylandissa. Hän opiskeli lakitiedettä Annapolisissa ja työskenteli opintojensa jälkeen lakimiehenä kotikaupungissaan. Myöhemmin hän muutti Washingtoniin.


title: Francis Scott Key

text: Vuonna 1814 Key, joka oli sotilaana vuoden 1812 sodassa, kirjoitti isänmaallisen runon nimeltä ”The Star-Spangled Banner”, jonka hän sovitti englantilaisen juomalaulun ”To Anacreon in Heaven” säveleen. Kappaleesta tuli Yhdysvaltojen kansallislaulu vuonna 1931.


title: Ruostekaulusrastas

text: Ruostekaulusrastas ("Turdus rufitorques") on rastaiden heimoon kuuluva varpuslintu.


title: Ruostekaulusrastas

text: Ruostekaulusrastasta tavataan Väli-Amerikan alueella El Salvadorissa, Hondurasissa, Guatemalassa ja Meksikossa. Lajin populaatioksi arvioidaan 20 000–50 000 yksilöä ja se on luokiteltu elinvoimaiseksi.


title: Tomi Pienimäki

text: Tomi Pienimäki (s. 1973) on Vincit Groupin ja entinen Jollan toimitusjohtaja sekä entinen Itellan tietohallintojohtaja. Jollan edellinen toimitusjohtaja Marc Dillon siirtyi Jollan ohjelmistokehityksen vetäjäksi.


title: Tomi Pienimäki

text: Elokuussa 2015 Pienimäki siirtyi it-yritys Vincit Groupin toimitusjohtajaksi, kun Jollan hallituksen puheenjohtajasta Antti Saarniosta tuli Jollan toimitusjohtaja.


title: Punavatsarastas

text: Punavatsarastas ("Turdus fulviventris") on rastaiden heimoon kuuluva varpuslintu.


title: Punavatsarastas

text: Punavatsarastasta tavataan Venezuelassa, Kolumbiassa, Ecuadorissa ja Perussa. Lajin kannan kokoa ei tiedetä, mutta sitä on kuvattu epätavalliseksi. Se on kuitenkin luokiteltu elinvoimaiseksi.


title: Patagonianrastas

text: Patagonianrastas ("Turdus falcklandii") on rastaiden heimoon kuuluva varpuslintu.


title: Patagonianrastas

text: Patagonianrastasta tavataan Argentiinassa, Chilessä ja Falklandinsaarilla. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi.


title: Henrik Wilhelm Johan Zilliacus

text: Henrik Wilhelm Johan Zilliacus (24. kesäkuuta 1823 Pyhäjärvi Vpl – 2. elokuuta 1887 Ruokolahti) oli suomalainen juristi, virkamies ja senaattori.


title: Henrik Wilhelm Johan Zilliacus

text: H. W. J. Zilliacuksen vanhemmat olivat henkikirjuri ja kuvernementinsihteeri Petter Vilhelm Zilliacus sekä Elisabet Ulrika Wolter. Zilliacus käi koulua aluksi Käkisalmella ja kirjoitti vuonna 1840 ylioppilaaksi Helsingin yksityislyseosta. Hän valmistui Helsingin yliopistosta filosofian kandidaatiksi 1845 ja maisteriksi 1847 sekä molempain oikeuksien kandidaatiksi 1850. Molempain oikeuksien tohtoriksi hän väitteli vuonna 1860. Zilliacus työskenteli vuodesta 1852 alkaen senaatin talousosaston ylimmäisenä kamarikirjurina, 1854–1858 Maanmittauksen ja metsänhoitolaitoksen ylihallituksen kanslistina, 1857 Luotsi- ja majakkalaitoksen ylihallituksen sihteerinä sekä vuodesta 1858 Suomen Pankin sihteerinä ja 1862 alkaen ensimmäisenä kamreerina.


title: Henrik Wilhelm Johan Zilliacus

text: Zilliacus nimitettiin vuonna 1866 Helsingin kunnallispormestariksi, 1873 prokuraattorin apulaiseksi sekä 1875 senaatin talousosaston jäseneksi ja siviilitoimituskunnan apulaispäälliköksi. Hän oli vuoden 1872 valtiopäivillä porvarissäädyn edustajana ja puhemiehenä. Zilliacuksen puoliso oli Äyräpään kruununvoudin tytär Ida Charlotta Söderhjelm ja heidän lapsiaan olivat kirjailija ja aktivistipoliitikko Konni Zilliacus sekä lääkäri Henrik Johan Wilhelm Zilliacus.


title: Jakob Stainer

text: Jacob Stainer (Jacobus Stainer, Jakob Stainer) (1617? Absam Hallin lähellä, Tiroli – loka-marraskuun vaihde 1683, Absam) oli itävaltalainen viulunrakentaja. Stainer-viuluja arvostetaan korkealle, ja ne ovat kalliita.


title: Edvard von Boehm

text: Edvard von Boehm (vuoteen 1903 Boehm; 14. heinäkuuta 1841 Sortavala – 25. tammikuuta 1919 Helsinki) oli suomalainen virkamies ja senaattori.


title: Edvard von Boehm

text: Edvard Boehmin vanhemmat olivat kauppias Kristian Edvard Boehm ja Emilia Aurelia Wahlberg. Hän kirjoitti ylioppilaaksi Kuopion lukiosta vuonna 1860 ja valmistui Helsingin yliopistosta filosofian kandidaatiksi ja maisteriksi 1864. Hän opiskeli sen jälkeen lakia ja sai varatuomarin arvon 1869. Boehm toimi vuosina 1883–1895 Suomen passiviraston päällikkönä Pietarissa sekä Hämeen läänin kuvernöörinä 1895–1899. Vuosina 1900–1905 hän oli senaatin talousosaston jäsenenä sekä siviilitoimituskunnan päällikkönä ja sen jälkeen Helsingin keisarillisen palatsin hoitajana vuoteen 1917 asti.


title: Edvard von Boehm

text: Boehm sai valtioneuvoksen arvonimen vuonna 1885 ja hänet aateloitiin vuonna 1903 nimellä "von Boehm". Hänestä polveutuu von Boehmin aatelissuku, joka esiteltiin Ritarihuoneelle vuonna 1904. Edvard von Boehmin pojanpoika oli taidemaalari ja -graafikko Tuomas von Boehm.


title: Eric Gustafsson Stenbock

text: Eric Gustafsson Stenbock (1538–1602) oli ruotsalainen valtaneuvos vuodesta 1568. Hän osallistui kapinointiin Eerik XIV:tä vastaan. Sigismund nimitti hänet vuonna 1594 Länsi-Götanmaan käskynhaltijaksi, ja hän ei totellut Kaarle-herttuan käskyjä. Hän joutui maanpakoon, kun herttua ryhtyi vuonna 1597 valloittamaan Älvsborgia.


title: Eric Gustafsson Stenbock

text: Hänen isänsä oli Gustaf Olofsson Stenbock.


title: Johan Olofsson Stiernhöök

text: Johan Olofsson Stiernhöök (27. helmikuuta 1596 Rättvik, Kopparberg – 25. kesäkuuta 1675 Tukholma) oli ruotsalainen oikeustieteilijä, ”Ruotsin oikeustieteen isä”. Hän otti synnyinseutunsa Taalainmaan mukaan nimekseen "Dalecarlus".


title: Johan Olofsson Stiernhöök

text: Stiernhöökin vanhemmat olivat kirkkoherra Olaus Petri Hedemorensis ja Margareta Johansdotter. Hän pääsi ylioppilaaksi Uppsalassa 1619 ja valmistui filosofian maisteriksi Uppsalan yliopistosta 1624 tai 1625. Hän opiskeli myös Saksassa Leipzigissä, Jenassa, Wittenbergissä ja Rostockissa.


title: Johan Olofsson Stiernhöök

text: Stiernhöök oli Västeråsin lukion oikeus- ja valtiotieteen lehtorina 1624–1630 ja opiskeli 1626-1628 Leidenissä, Oxfordissa ja Cambridgessä. Turun hovioikeuteen hän tuli 1630 asessoriksi, ja oli samalla Pohjois-Suomen laamannikunnan alilaamanni 1636–1640. Hän oli Turun akatemian ensimmäinen oikeustieteen professori vuodesta 1640. Ahvenanmaan tuomari hän oli 1641–1646. Hän siirtyi 1647 Ruotsiin, jossa hänestä tuli revisiosihteeri. Hänet aateloitiin 1649 nimellä Stiernhöök ja hän sai hovineuvoksen arvon 1666. Hän julkaisi svealaisten ja götalaisten vanhasta oikeudesta teoksen "De jure Sueonum et Gothorum vetusto".


title: Rouvasväenyhdistys

text: Rouvasväenyhdistykset () olivat Suomessa 1800-luvulla perustettuja naisjärjestöjä. Ne harjoittivat hyväntekeväisyyttä vähäosaisten parissa, ja niiden jäsenistö koostui säätyläisnaisista. Yhdistykset olivat Suomen ensimmäisiä varsinaisia hyväntekeväisyysjärjestöjä, ja niitä toimi lähes jokaisessa kaupungissa.


title: Rouvasväenyhdistys

text: Keskieurooppalaisen mallin mukaan perustetuilla yhdistyksillä oli suuri merkitys monien sosiaali- ja terveyspalveluiden synnyttäjinä. Ne perustivat Suomeen muun muassa ensimmäiset lastenkodit. Usea rouvasväenyhdistysten aloittama palvelu siirtyi sittemmin kuntien ja valtion järjestettäväksi. Yhdistysten toiminta oli reagoivaa eli syntyneitä ongelmia korjaavaa, ne eivät pääsääntöisesti pyrkineet vaikuttamaan itse ongelmien syihin. Yhdistykset rahoittivat toimintaansa muun muassa erilaisilla arpajaisilla ja myyjäisillä. Ne oli aluksi tarkoitettu vain naimisissa oleville naisille, mutta myöhemmin mukaan otettiin myös naimattomia.


title: Rouvasväenyhdistys

text: Suomen ensimmäinen rouvasväen yhdistyksen perustivat Viipuriin vuonna 1835 kaupungin saksankielisen yläluokan naiset. "Huoltojärjestö Viipurin Fraun-Verein" oli suljettu yhdistys, johon kuului 12 naista. Se perusti muun muassa 20-paikkaisen tyttölasten orpokodin. Seuraavat yhdistykset olivat Porvooseen vuonna 1846 perustettu "Fruntimmerförening" ja 1848 toimintansa aloittaneet Oulun ja Helsingin rouvasväenyhdistykset. Oulun yhdistyksellä oli muun muassa oma koulu. 1850-luvun aikana toiminta laajeni nopeasti ympäri maata.


title: Kuningas Fahdin pengertie

text: Kuningas Fahdin pengertie (arab: جسر الملك فهد, Jisr al-Malik Fahd) on siltojen ja pengerteiden sarja joka yhdistää Bahrainin saarivaltion Saudi-Arabiaan. Pengertien suunnitellut alkoi jo vuonna 1968 mutta sen rakentaminen alkoi vasta vuonna 1981 ja loppui vuonna 1986 jolloin se avattiin liikenteelle


title: Kuningas Fahdin pengertie

text:
Pengertien rakentaminen Bahrainista Saudi-Arabian itäiseen maakuntaan alkoi molempien kuningaskuntien aloitteesta. Idea syntyi kun Saudi-Arabian kuningas Saud teki vierailun Bahrainiin vuonna 1954.
Vuonna 1965 Bahrainin pääministeri Khalifa ibn Salman Al Khalifa ja Saudi-Arabian kuningas Faisal I sopivat pengertien rakentamisesta. Molemmat valtiot alkoivat tutkia taloudellisia ja muita rahoitukseen liittyviä asioita pengertien rakentamiselle. Maailmanpankin nimittämä komitea alkoi pohtia pengertien rakennusprojektia.
Pengertien rakennustyömaa käynnistettiin vuonna 1981. Vuonna 1985 pengertie saatiin valmiiksi ja se avattiin liikenteelle vuonna 1986.


title: Kuningas Fahdin pengertie

text: Vuoteen 2010 noin 25 104 autoa oli ylittänyt sillan. Pengertien yli matkusti vuonna 2010 noin 19,1 miljoonaa matkustajaa eli 52 450 matkustaa per päivä.


title: Kuningas Fahdin pengertie

text: Pengertien rakennus maksoi noin 800 miljoonaa dollaria (kolme miljardia Saudi-Arabian rialia). Se oli aikansa suurimpia rakennustyömaita jonka hollantilainen rakennusyhtiö Ballast Nedam oli rakentanut. On epäselvää kuinka monta ihmistä työmaalla työskenteli. Pengertien nelikaistainen moottoritie on noin 25 km ja 23 metriä leveä.


title: Kuningas Fahdin pengertie

text: Pengertiellä on kolme siltaa Saudi-Arabiasta Bahrainiin. Ne kulkevat Nasanin saaren läpi.


title: Anders Anton von Stiernman

text: Anders Anton von Stiernman (1695–1765) oli ruotsalainen historioitsija. Hän oli Ruotsin valtionarkiston esimies vuodesta 1740. Hänen julkaisuistaan on Suomen kirjallisuudenhistorian kannalta merkittävä "Aboa literata" vuodelta 1719.


title: Bubba Gump Shrimp Company

text: Bubba Gump Shrimp Company on kala- ja äyriäisruokiin erikoistunut teemaravintolaketju. Idea ravintolaketjun perustamiseen tuli vuoden 1994 elokuvasta "Forrest Gump". Syyskuussa 2010 oli maailmanlaajuisesti toiminnassa 32 Bubba Gump -ravintolaa seitsemässä eri maassa. Ravintoloista 22 sijaitsee Yhdysvalloissa, kolme Japanissa, kolme Malesiassa, kaksi Meksikossa sekä yksi ravintola Filippiineillä, Hongkongissa ja yksi Indonesiassa.


title: Bubba Gump Shrimp Company

text: Bubba Gump -ravintoloiden menu koostuu enimmäkseen katkarapuannoksista, mutta ravintolassa on tarjolla myös muita kala- ja rapuruokia sekä cajun-annoksia. Ravintolassa myydään myös "Forrest Gump" -fanituotteita ja ravintolan omaa fanituotteistoa.


title: Bubba Gump Shrimp Company

text: Viacomin tytäryhtiö, Viacom Consumer Products, avasi ensimmäisen Bubba Gump -ravintolan vuonna 1996 Montereyssä, Kaliforniassa. Vuodesta 2010 lähtien Bubba Gump Shrimp Company on ollut ravintolakonserni Landry's Restaurantsin tytäryritys.


title: August Wilhelm Stiernstedt

text: August Wilhelm Stiernstedt (1812–1880) oli ruotsalainen numismaatikko ja vuodesta 1855 valtionheraldikko. Hänen pääteoksensa oli "Sveriges ridderskaps och adels vapenbok", joka ilmestyi 1857–1865. Sitä jatkoi C. A. Klingspor. Myöhemmin H. F. Antell osti Suomeen hänen suuren rahakokoelmansa.


title: Erik von Stockenström

text: Erik von Stockenström (1703–1790) oli ruotsalainen valtaneuvos. Hän oli Jernkontoretin perustajia ja oli ensimmäisiä valtuutettuja. Hän kuului hattupuolueeseen ja vuodesta 1755 alkaen hän osallistui valtiopäiville. Hän pyrki saamaan sopimusta hattupuolueen ja hovin välille. Hän oli oikeuskansleri vuodesta 1758, ja valtaneuvoskunnan jäsen 1769–1772 sekä 1772–1789. Hänet aateloitiin 1751. Hän oli Turun akatemian kansleri 1771–1772.


title: The Groundhogs

text: The Groundhogs on brittiläinen rock-yhtye, joka perustettiin vuonna 1963. Yhtye on vaikuttanut 6 vuosikymmenellä, mutta oli aktiivisimillaan 1960-luvulla.


title: The Groundhogs

text: The Groundhogs:Tony McPhee and the Groundhogs:


title: The Groundhogs

text: Tony McPhee (soolo):


title: Luis Vallejos Santoni

text: Luis Vallejos Santoni (31. tammikuuta 1917 Callao – 8. kesäkuuta 1982) oli perulainen roomalaiskatolinen arkkipiispa. Hänet vihittiin papiksi 21. joulukuuta 1957 ja nimitettiin Callaon hiippakunnan johtoon 20. syyskuuta 1971. Piispaksi konsekroinnin suoritti 21. marraskuuta Juan Landázuri Ricketts, jota avustivat Eduardo Picher Peña ja Lorenzo León Alvarado.


title: Luis Vallejos Santoni

text: Vallejos Santoni sai 14. tammikuuta 1975 nimityksen Cuzcon arkkipiispaksi, jonka virkaan hänet asetettiin saman vuoden maaliskuussa. Vallejos Santoni kuoli 65-vuotiaana virassa.


title: José Ramón Gurruchaga Ezama

text: José Ramón Gurruchaga Ezama (29. maaliskuuta 1931 Barakaldo, Espanja – 11. huhtikuuta 2017) oli Perussa toiminut roomalaiskatolinen piispa. Hänet vihittiin salesiaanien papiksi 11. helmikuuta 1961 ja nimitettiin Huarazin hiippakunnan johtoon 3. tammikuuta 1987. Piispaksi konsekroinnin suoritti 28. helmikuuta Luigi Dossena, jota avustivat Manuel Prado Perez-Rosas ja Emilio Vallebuona Merea.


title: José Ramón Gurruchaga Ezama

text: 14. joulukuuta 1996 Gurruchaga Ezama sai nimityksen Lurínin piispaksi, jona hän toimi, kunnes jäi eläkkeelle 17. kesäkuuta 2006.


title: William Axtin filmografia

text: William Axt (1888–1959) sävelsi musiikin yli 30-vuotisen elokuvasäveltäjänuransa aikana yli 200 elokuvaan. Axt liittyi Metro-Goldwyn-Mayeriin vuonna 1919. Hän oli aiemmin toiminut erilaisissa töissä, kuten avustavana kapellimestarina ja musiikkiohjaajana teatterissa. Seuraavassa luettelossa ovat kaikki Axtin elokuvasävellykset.


title: Juan Gualberto Guevara

text: Juan Gualberto Guevara y de la Cuba (12. heinäkuuta 1882 – 27. marraskuuta 1954) oli perulainen roomalaiskatolinen arkkipiispa ja yksi kirkon kardinaaleista. Hänet vihki papiksi Ismaele Puirredón 2. kesäkuuta 1906 Arequipan hiippakuntaan. Hänet nimitettiin Trujillon piispaksi 15. joulukuuta 1940, ja piispaksi konsekroinnin suoritti 2. maaliskuuta 1941 Fernando Cento, jota avustivat Felipe Santiago Hermosa y Sarmiento ja Domingo Juan Vargas.


title: Juan Gualberto Guevara

text: Guevarasta tuli 23. toukokuuta 1943 Trujillon arkkipiispa, jona hän toimi, kunnes sai 16. joulukuuta 1945 nimityksen Liman arkkipiispaksi. Hänet ylennettiin kardinaaliksi 18. helmikuuta 1946, jolloin hänet nimitettiin Sant'Eusebion kardinaalipapiksi.


title: Juan Gualberto Guevara

text: Guevara toimi toisen viran ohella myös Perun sotilaspiispana 13. tammikuuta 1945 saamastaan nimityksestä lähtien.


title: Juan Gualberto Guevara

text: Guevaran vanhemmat olivat Simón Guevara ja Eulogia Cuba. Arequipassa suorittamiensa opintojen jälkeen Guevara sai tohtorinarvon kanonisessa oikeudessa Paavillisessa gregoriaanisessa yliopistossa 1922. Hän oli ensimmäinen perulainen kardinaali. Hän kuoli Limassa sydänkohtaukseen sairastettuaan syöpää, ja hänet haudattiin Liman tuomiokirkkoon.


title: Monsterit-yliopisto

text: Monsterit-yliopisto ("Monsters University") on vuonna 2013 ensi-iltansa saanut Dan Scanlonin ohjaama 3D-animaatioelokuva. Se on esiosa vuoden 2001 elokuvalle "Monsterit Oy" ja perustuu aikaan ennen kuin Masi ja Tare pääsivät Monsterit Oy:hyn.


title: Italian ympäriajo 2013

text: Italian ympäriajo 2013 oli järjestyksessään 96. maantiepyöräilyn Italian ympäriajo. Se alkoi Napolista 4. toukokuuta ja päättyi Bresciaan 26. toukokuuta 2013. Reitin kokonaispituus oli 3 405 kilometriä. Etapeista seitsemän päättyi vuorinousuun. Lisäksi ohjelmassa oli 17,4 kilometrin joukkueaika-ajo, 55,5 kilometrin henkilökohtainen aika-ajo ja 19,4 kilometrin mäkiaika-ajo.


title: Italian ympäriajo 2013

text: Vincenzo Nibali voitti kilpailun 4 minuutin 43 sekunnin erolla Rigoberto Uraniin, Cadel Evans sijoittui kolmanneksi. Pistekilpailun voitti Mark Cavendish, mäkikirikilpailun Stefano Pirazzi, nuorten kilpailun Carlos Betancur, joukkuekilpailun Team Sky ja "super team" -joukkuekilpailun Team Movistar.


title: Italian ympäriajo 2013

text:
Lähde: Cyclingnews
Lähde: Gazzetta.it


title: Erkki Pälli

text: Erkki Kauko Kalevi Pälli (5. heinäkuuta 1935 Helsinki – 3. syyskuuta 2018 Vantaa) oli suomalainen äänilevytuottaja, musiikki- ja radiotoimittaja sekä kirjailija. Hän työskenteli 1950-luvulta lähtien useissa eri äänilevy-yhtiöissä, sanoma- ja aikakauslehdissä sekä Yleisradiossa.


title: Erkki Pälli

text: Pälli aloitti musiikkilevybisneksessä vuonna 1956 ryhtyessään työskentelemään Hagströmin musiikkikaupassa. Hän työskenteli myöhemmin myös Akkuteollisuus ry:ssä, Scandia-Musiikilla sekä Musiikki-Fazerilla.


title: Erkki Pälli

text: 1960-luvulla Pälli toimi lyhytikäiseksi jääneen "Iskelmä"-lehden toimitussihteerinä sekä myöhemmin Rytmi-lehden toimittajana. Hän oli myös eri levy-yhtiöiden palveluksessa ja kirjoitti muun muassa kansitekstejä lukuisiin musiikkialbumeihin. Pälli toimi myös musiikkituottajana, 1970-luvun alussa hän tuotti kolme Vesa-Matti Loirin soololevyä. Pälli kirjoitti artikkeleita viihdealalta vuosien varrella mm. "Helsingin Sanomiin", "Ilta-Sanomiin", "Hymyyn" sekä lukuisiin muihin suomalaisiin lehtiin.


title: Erkki Pälli

text: Pälli aloittii Yleisradiossa vuonna 1989 Ylen aikaisen toimittajana ja juontajana. Hänet muistetaan varsinkin suorasukaisesta tyylistään sekä erilaisista kommelluksistaan lähetyksissä. Hän jäi Yleisradiosta eläkkeelle vuonna 1998.


title: Erkki Pälli

text: Vuonna 1999 Pälli julkaisi muistelmansa nimeltä "Riemutoimittaja kuuluisuuksien kintereillä". 2000-luvulla Pälli laati useita suomalaisten musiikintekijöiden elämäkertoja Populaarimusiikin museolle. Hänelle myönnettiin suomalaisen radio- ja TV-viihteen seuran Studio-Kympin elämäntyöpalkinto vuonna 2010.


title: Erkki Pälli

text: Pälli ilmoitti maaliskuussa 2018 sairastuneensa parantumattomaan maksasyöpään. Hän hyvästeli ystävänsä 23. elokuuta julkaisemassaan Facebook-päivityksessä, jossa kertoi olevansa viimeistä kertaa kotonaan. Pälli kuoli 3. syyskuuta Vantaalla.


title: Rainforest Cafe

text: Rainforest Cafe on ravintolaketju sademetsäteemalla. Syyskuussa 2010 oli toiminnassa maailmanlaajuisesti 30 Rainforest Cafe -ravintolaa kuudessa eri maassa. Ravintoloista 24 sijaitsee Yhdysvalloissa, yksi Tokiossa, yksi Lontoossa, yksi Pariisissa sekä yksi ravintola Dubaissa. Rainforest Cafe on ollut vuodesta 2000 ravintolakonserni Landry's Restaurantsin tytäryritys


title: Baseballin Euroopan-mestaruuskilpailut 1958

text: Baseballin Euroopan mestaruuskilpailut 1958 pelattiin Alankomaissa heinäkuussa. Turnaukseen osallistui kuusi joukkuetta. Alankomaat joutui alkuotteluissaan tiukoille Saksan ja Italian kanssa voittaen molemmat vasta jatkovuoropareissa. Finaalissa Italia kaatui jo hieman helpommin 5-2.


text:
Euroopan mestari 1958
3. mestaruus


title: Earl of Sandwich

text: Earl of Sandwich on yhdysvaltalainen kansainvälinen pikaruokaketju joka on erikoistunut voileipiin. Ensimmäinen Earl of Sandwich -ravintola perustettiin Orlandoon, Floridaan vuonna 2004. Perustajina olivat brittiläinen John Montagu, yhdestoista Sandwichin jaarli, hänen poikansa Orlando Montagu sekä liikemies Robert Earl, joka on myös Planet Hollywood -ravintolaketjun perustaja.


title: Östman

text: Östman on muun muassa seuraavien henkilöiden sukunimi:


title: Action Comics No. 1

text: Action Comics No. 1 (kesäkuu 1938) on sarjakuvalehti "Action Comicsin" ensimmäinen numero. Siinä esiintyy ensi kertaa monia sarjakuvasankareita, näistä tunnetuimpana Jerry Siegelin ja Joe Shusterin Teräsmies. Lehti on kaikkien aikojen arvokkain sarjakuvalehden numero: vuonna 2011 siitä maksettiin nettihuutokaupassa ennätysmäiset 2,16 miljoonaa dollaria.


title: Action Comics No. 1

text: Action Comics No. 1 sisältää 11 eri tarinaa:DC Comicsin edeltäjä National Allied Publications julkaisi lehden 18. huhtikuuta 1938 (kannen päiväys kesäkuu 1938). Lehteä pidetään ensimmäisenä varsinaisena supersankarisarjakuvalehtenä ja vaikka Action Comics nykyisin onkin Teräsmiehen kuukausittainen lehti, No. 1 oli kuten monet varhaiset sarjakuvalehdet, kokoelma.


title: Etelänruttojuuri

text: Etelänruttojuuri ("Petasites hybridus") kasvaa harvinaisena, alun perin viljelykarkulaisena Etelä-Suomessa. Sitä kasvatetaan myös perennana ja se on tuotu Suomeen alkuaan rohdoskasviksi. Ruttojuuri on tullut Pohjolaan luostarien munkkien mukana. Sitä on käytetty nimensä mukaisesti keskiaikana haavoja parantavana, mutta ennen kaikkea ruttolääkkeenä.


title: Etelänruttojuuri

text: Etelän ruttojuuri on kaksikotinen, hede- ja emikukat eri kasveissa. Se viihtyy mangaanipitoisessa maassa. Ruttojuuren lehdet ovat laakeita ja kookkaita. Suvun tieteellinen nimi Petasites tuleekin kreikan kielen sanasta "petasos", joka tarkoittaa leveälieristä hattua.


title: Etelänruttojuuri

text: Rohdoskäytössä on etelänruttojuuren juuri tai tuoreet lehdet. Ruttojuurelle tyypillisiä yhdisteitä ovat seksviterpeenialkoholeihin luettavat petasinolit, petasiini, isopetasiini, fukinoni ja furanopetasiini. Petasiinilla ja isopetasiinilla väitetään olevan kouristuksia laukaiseva vaikutus, ja kasvia on käytetty kouristuskipua lievittävänä, maksan ja mahan toimintahäiriöissä, suoliston vaivoissa sekä kuukautiskivuissa.


title: Etelänruttojuuri

text: Ruttojuuren rohdoksilla on arveltu olevan hidastava vaikutus syöpäkasvainten kasvussa Sen epäillään johtuvan kasvin, etenkin lehtien, suuresta mangaanipitoisuudesta. Kasvi onkin mangaaninsuosija ja mangaanin puutteen ravinnossa arvellaan edistävän syöpiä.


title: Etelänruttojuuri

text: Kasvi sisältää myös maksamyrkyiksi luettavia senekioniineja, jotka ovat myös muta- ja teratogeenisia. Siksi kasvia ei tule itse kerätä rohdostuotteeksi. Ruttojuuren kaupallisista rohdoksista ja valmisteista nämä haitalliset pyrrolitsidiinialkaloidit on mahdollisesti poistettu.


title: Attack

text: Attack tarkoittaa seuraavia asioita:


title: Stoppage in transitu

text: Stoppage in transitu eli "pysäyttämisoikeus, stoppausoikeus" on kaupankäynnin termi, joka tarkoittaa myyjän oikeutta estää tavaran luovutus ostajalle, jos tämä on osoittautunut maksukyvyttömäksi. Suomen laissa on säädöksiä asiasta kauppalaissa, konkurssilaissa ja merilaissa. Oikeutta voidaan käyttää niin että myyjä pitää tavaran hallussaan tai jos se on jo lähetetty, estää sen luovuttamisen ostajalle. Kauppalain 54 §:n mukaan myyjä menettää pysäyttämisoikeutensa sinä hetkenä, jolloin esineen hallinta on luovutettu.


title: Oscar Straus

text: Oscar Straus (1870–1954) oli itävaltalainen säveltäjä, joka sävelsi operetteja, muun muassa "Valssiunelmia" ("Ein Walzertraum") ja "Viimeinen valssi" ("Der letzte Walzer"). Hän sävelsi myös elokuvamusiikkia.


title: Johan Stråhlman

text: Johan (Johannes Caroli) Stråhlman (23. huhtikuuta 1749 Valkjärvi – 16. tammikuuta 1840 Valkjärvi) oli suomalainen kirkkoherra, opettaja ja kielentutkija.


title: Johan Stråhlman

text: Stråhlmanin vanhemmat olivat Valkjärven kirkkoherra Karl Stråhlman (1719–1778) ja Katarina Susanna Allenius. Hän pääsi ylioppilaaksi Turussa 1767. Stråhlman vihittiin papiksi Viipurin hiippakunnassa 1780. Hänestä tuli teologian tohtori 1818.


title: Johan Stråhlman

text: Stråhlman oli Viipurin katedraalikoulun alikonrehtorina vuodesta 1769 ja konrehtorina vuodesta 1773. Valkjärven kirkkoherrana hän oli vuodesta 1780. Stråhlmanista tuli lääninrovasti 1796 ja vuonna 1803 hänet nimitettiin Viipurin tuomiorovastiksi ja tuomiokapitulin esimieheksi mutta hän ei ottanut tehtäviä vastaan, koska Viipurin kirkkoherraksi oli hänen sijastaan nimitetty toinen henkilö. Vuonna 1817 Stråhlman oli synodaaliväitöksen varapreeses pappeinkokouksessa Porvoossa.


title: Johan Stråhlman

text: Stråhlman laati saksaksi suomen kieliopin (1816), jonka julkaisi nimellä Johan Strahlmann. Tästä kirjasta tšekkiläinen kirjailija Josef Holeček opetteli suomea, ennen kuin ryhtyi kääntämään "Kalevalaa".


title: Johan Stråhlman

text: Stråhlman oli naimisissa 1779–1833 Elisabet Tavastin (k. 1833) kanssa. Heidän poikiaan olivat Taipalsaaren kirkkoherra Karl Teodor Stråhlman (1782–1819), Säämingin kirkkoherra Johan Niklas Stråhlman (1784–1864), Venäjän siirtomaiden sotilasinsinöörijoukkojen kenraalimajuri Peter Emanuel Stråhlman (1794–1855), tie- ja vesikulkulaitosten ylihallituksen asessori, laamanni Adolf Eberhart Stråhlman (1809–1868) ja Valkjärven kappalainen Georg Ulrik Stråhlman (1800–1847).


title: Lewis Stonen filmografia

text: Lewis Stone (1879–1953) näytteli yli 40-vuotisen näyttelijänuransa aikana yli 150 elokuvassa. Stone aloitti näyttelijänuransa 33-vuotiaana vuonna 1912 ja elokuvauransa vuonna 1914, joka kesti aina Stonen kuolemaan 1953 asti. Vuonna 1924 Stonesta tuli Metro-Goldwyn-Mayerin sopimusnäyttelijä. Stone oli ehdokkaana Oscar-palkinnon parhaasta miespääosasta vuonna 1930 draamaelokuvasta "Isänmaan ystävä" (1928). Seuraavassa luettelossa ovat kaikki hänen elokuva- ja teatteriesiintymisensä.


title: Otto Reinhold Strömfelt

text: Otto Reinhold Strömfelt (1649–1746) oli ruotsalainen virkamies ja tuomari. Hänestä tuli vuonna 1719 Västerbottenin läänin maaherra ja sen jälkeen Kopparbergin läänin maaherra. Hän oli vuonna 1721 Ruotsin valtuutettuna Uudenkaupungin rauhanneuvotteluissa. Vuonna 1723 hänestä tuli kamarikollegion presidentti, vuonna 1736 Svean hovioikeuden presidentti ja vuonna 1743 Turun hovioikeuden presidentti.


title: Hiroyuki Kanai

text: Hiroyuki Kanai (1925–2012) oli japanilainen yritysjohtaja ja filatelisti. Hän seurasi isäänsä yli kymmenen osakalaisen yrityksen johtajana. David Feldmanin mukaan Kanai on yksi harvoista filatelisteista, josta on tullut legenda jo omana elinaikanaan. Vuonna 1991 hänelle myönnettiin Japanin keisarin kunniamerkki sinisellä nauhalla ("Ranju hōshō").


title: Hiroyuki Kanai

text: Kanai keräsi kaikkien aikojen parhaimpiin kuuluvia kokoelmia Mauritiuksen, New Brunswickin, Nova Scotian, Trinidadin ja Suomen postimerkeistä sekä kotimaansa Japanin klassisista merkeistä. Kanai aloitti postimerkkeilyn 5-vuotiaana ja jo 13-vuotiaana harrasti filateliaa vakavasti. Opiskellessaan yliopistossa hän perusti kaksi postimerkkeilykerhoa. Toisen maailmansodan jälkeen hän luopui koko maailman merkkien keräilystä ja keskittyi erityisesti Britannian siirtomaihin ja Japanin klassisiin merkkeihin. Hän myös tutki ja julkaisi artikkeleita keräämistään merkeistä. Kanai kirjoitti muun muassa yhden tärkeimmistä Mauritiuksen klassisen ajan filateliaa käsittelevistä kirjoista. Hän omisti ainoana keräilijänä viisi Mauritius Post Office -merkkiä samanaikaisesti.


title: Hiroyuki Kanai

text: Kanai myi Mauritius-kokoelmansa David Feldmanin huutokaupassa Zürichissä vuonna 1993. Hän kertoi syyksi haluavansa antaa muillekin keräilijöille mahdollisuuden omistaa Mauritiuksen kauniita postimerkkejä. Kanai saavutti kolmen eri maan kokoelmillaan Grand Prix -palkinnon. Ylpein hän oli Suomi-kokoelmastaan Helsingissä 1988 voittamastaan National Grand Prix -palkinnosta.


title: Wolfenstein: The New Order

text: Wolfenstein: The New Order on MachineGamesin "Wolfenstein"-pelisarjaan kuuluva ensimmäisen persoonan ammuntapeli. Bethesda Softworks julkaisi pelin vuonna 2014 Microsoft Windowsille, PlayStation 3:lle, PlayStation 4:lle, Xbox 360:lle ja Xbox Onelle. Peli hyödyntää id Softwaren kehittämää id Tech 5 -pelimoottoria. Pelissä ei ole moninpeliä.


title: Wolfenstein: The New Order

text: Peli sijoittuu 1960-luvulle vaihtoehtoiseen historiamaailmaan, jossa natsi-Saksa on voittanut toisen maailmansodan. Pelihahmona toimii William Blazkowicz, jonka tehtävä on käydä mahdottomalta tuntuvaan vastahyökkäykseen natsien koko maailmaa järisyttäviä voimia vastaan. Peli sijoittuu Eurooppaan ja pelaajan tulee soluttautua saksalaisten linnakkeisiin ja taistella vihollisia vastaan, jotta pelaajaa voisi päästä käsiksi ”superaseisiin” joita natsit ovat käyttäneet hallitakseen maata.


title: Wolfenstein: The New Order

text: Toukokuussa 2015 Bethesda julkaisi pelille "" -nimisen irrallisen esiosan. Peli sijoittuu vaihtoehtoisessa historiamaailmassa vuoteen 1946. "The Old Blood" sijoittuu Wolfenstein-linnaan ja baijerilaiseen kylään.


title: Wolfenstein: The New Order

text: Peli alkaa esinäytöksellä vuodesta 1946. Vaikka liittoutuneilla oli sodassa etulyöntiasema natsi-Saksaa vastaan, Saksa on päässyt niskan päälle, kiitos natsitiedemies Wilhelm ”Deathshead” Strassen (suom. Kuolemanpää) keksimien kehittyneiden sotakoneiden. Liittoutuneet tekevät viimeisen epätoivoisen hyökkäyksen Strassen linnaan. Mukana hyökkäyksessä on myös William ”B.J.” Blazkowicz. Hyökkäys epäonnistuu ja vain kourallinen sotilaita ja B.J. pääsevät karkuun. Paetessaan B.J. saa sirpaleesta päähän, ja hänen aivonsa vahingoittuvat. Hän ajautuu Puolaan, jossa hänet siirretään toipumaan psykiatriseen sairaalaan.


title: Wolfenstein: The New Order

text: 14 vuotta myöhemmin natsit hallitsevat maailmaa rautaisella kädellä. Kun natsit saapuvat sulkemaan mielisairaalan, omistajat protestoivat ja heidät tapetaan. Omistajien tytär Anya selviää B.J:n ansiosta, ja Anya selittää hänelle isovanhempiensa kanssa maailman tilanteesta. B.J. ja Anya lähtevät Berliiniin vapauttamaan vastarintaliikkeen vangittuja jäseniä, ja sitä kautta he päätyvät B.J:n vanhan ystävän, Caroline Beckerin, huostaan. Tästä alkaa B.J:n kampanja tuhota maailmaa hallitseva natsihallinto ja tehdä tilit selviksi Deathsheadin kanssa.


title: Kaarlo Ståhlberg (professori)

text: Kaarlo Ståhlberg (13. syyskuuta 1894 Helsinki – 2. elokuuta 1977) oli suomalainen tekniikan tutkija. Hän toimi Veitsiluodon sahan ja selluloosatehtaan johtajana 1930–1932 ja sen pohjalle perustetun Veitsiluoto Oy:n selluloosatehtaan johtajana 1932–1946. Vuosina 1948–1962 hän oli Teknillisen korkeakoulun kemian koneopin professori.


title: Kaarlo Ståhlberg (professori)

text: Hänen isänsä oli presidentti K. J. Ståhlberg.


title: Valkiajärvi (Kankaanpää, Niinisalo)

text: Valkiajärvi on Satakunnassa Kankaanpäässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Valkiajärvi on osa Taulunojan valuma-aluetta.


title: Valkiajärvi (Kankaanpää, Niinisalo)

text: Kankaanpäässä on toinenkin Valkiajärvi Hemiänkylällä.


title: Valkiajärvi (Kankaanpää, Niinisalo)

text: Järven pituus on 1,7 kilometriä, leveys 1,3 kilometriä ja sen pinta-ala on 129 hehtaaria. Se sijaitsee Hämeenkankaan ja Pohjankankaan yhtymäkohdassa Kankaanpään Niinisalon varuskunnan itäpuolella. Järven länsi- ja pohjoisrantaan laskee vain muutama pikkuoja, mutta sen itärantaa, jossa on soita, laskee kymmenkunta suo-ojaa. Itäsrannalla sijaitsee myös järven laskuoja Tauluoja, joka laskee 3,7 kilometrin pituisena Kivijoen valuma-alueen alapäähän kohtaan, mistä alkaa Naurisjoen alue. Rantaviivan pituus on 5,8 kilometriä. Rannat ovat heikkapohjaista kangasmetsää tai taajama-aluetta, mutta itärannoilla rantaan rajautuu myös soita. Länsi- ja pohjoisrannat kuuluvat Puolustusvoimille. Itärannalla on lähes 20 vapaa-ajan asuntoa tai muuta kiinteistöä. Niille johtaa tiet yhdystieltä 13225. Järven pohjoisrannalla on uimaranta ja etelärannalla on laavu.


title: Valkiajärvi (Kankaanpää, Niinisalo)

text: Hämeenkangas ja Pohjankangas ovat merkittäviä pohjavesialueita. Valkiajärvi saa varmasti suuren osan vedestään pohjavesistä, sillä järvi lähes katkaisee harjujakson leveydellään. Näin leveä katkos yhtenäisessä harjujaksossa selitetään suuren kuolleen jään kappaleella, joka jäi hiekan alle puristukseen ja suli jääkauden jälkeen pois. Paikalle jäänyt painauma peittyi vedellä, jolloin järvi oli syntynyt. Järven alla on todennäköisesti vielä kymmeniä metrejä hiekkaa.


title: Valkiajärvi (Kankaanpää, Niinisalo)

text: Valkiajärven kautta kulki vanha keskiaikainen maantie Kyrönkankaantie.


title: Valkiajärvi (Kankaanpää, Niinisalo)

text: Niinisalon kasarmialuetta rakennettaessa vuosina 1934–1935 päätettiin johtaa kasarmialueen jätevedet sellaisinaan Valkiajärveen. Tämän seuraukset olivat nähtävissä varsin pian, ja keväällä 1937 lähetettiin järvestä vesinäytteet Puolustusvoimien Kemialliselle Koelaitokselle. Tilanne paheni seuraavina vuosina ja elokuussa 1939 uusien vesinäytteiden lähettämisen yhteydessä mainittiin, että todennäköisesti helteisen sään vaikutuksesta järven pinnalle oli muodostunut limakerros, joka peitti liki puolet järvestä ja kulkeutui tuulen mukana lauttana rannalta toiselle. Saman kuun lopulla mainittiin lisäksi, ettei järven vesi kelvannut enää pyykinpesuun ja pienten kalojen kuolleisuus oli huomattavasti lisääntynyt. Järven tilanne pysyi samankaltaisena 1950-luvulle saakka, jolloin varuskunnan jätevesihuolto järjestettiin uudelleen. Näillä toimenpiteillä järvi onnistuttiin pelastamaan. Varuskunnan jätevedenpuhdistamo rakennettiin vuosina 1965–1966.


title: Valkiajärvi

text: Valkiajärvi-nimisiä järviä on Suomessa ympäristöhallinnon tietokannan mukaan 26 kappaletta. Vain neljä niistä on pinta-alaltaan yli neliökilometrin suuruisia.


title: Valkiajärvi

text: Nimi voi tarkoittaa muun muassa seuraavia järviä:


title: Santasport Lapin Urheiluopisto

text: Santasport Lapin Urheiluopisto on suomalainen, Rovaniemellä sijaitseva liikunnan ja vapaa-ajan keskus. Santasport on aloittanut toimintansa vuonna 1972 nimellä Lapin Urheiluopisto, ja se on vapaan sivistystyön oppilaitos ja valtakunnallinen liikunnan koulutuskeskus. Se on Suomen urheiluopistoista uusin ja osa Lapin Urheiluakatemiaa. Nykyään nimellä Santasport Lapin Urheiluopisto toimiva yritys tarjoaa lisäksi kattavasti eri liikunnan ja vapaa-ajan palveluita.


title: Santasport Lapin Urheiluopisto

text: Urheiluopiston ovat suunnitelleet arkkitehdit Marjatta ja Martti Jaatinen.


title: Santasport Lapin Urheiluopisto

text:
Santasport Lapin Urheiluopiston tiloissa:
Samassa pihapiirissä:


title: Santasport Lapin Urheiluopisto

text: Keskuksen välittömässä läheisyydessä:


title: Santasport Lapin Urheiluopisto

text: Santasportin keilahallissa on 12 rataa, hohtokeilausta sekä automaattinen pistelaskujärjestelmä. Keilahallin yhteydessä toimii Buusti Lounge & Deli, josta voi ostaa virvokkeita, välipaloja, keittolounaan, salaattiannoksia, burgereita sekä pientä purtavaa. Buustissa on A-oikeudet.


title: Jitsi

text: Jitsi on avoimen lähdekoodin VoIP- ja pikaviestintäohjelma. Se tukee useita protokollia ja pikaviestinverkkoja, kuten OTR, SIP, RTP, SRTP, ZRTP, XMPP (Jabber), ICQ, AIM ja Google Talk. Ohjelman kehitys aloitettiin Strasbourgin yliopistossa.


title: Kalle Lehtovuori

text:
Kalle Lehtovuori (vuoteen 1907 Löfberg, 4. maaliskuuta 1889 Hollola – 18. heinäkuuta 1956 Helsinki) oli suomalainen arkkitehti, joka suunnitteli erityisesti puolustusvoimien rakennuksia.
Lehtovuoren isä oli räätäli Anselm Löfberg ja äiti Maria Vilhelmiina o.s. Niplander. Hänen puolisonsa oli käsityönopettaja Emmi o.s. Seppälä. Hänen poikansa on valtiotieteiden maisteri Erkki Lehtovuori.


title: Kalle Lehtovuori

text: Lehtovuori valmistui ensin rakennusmestariksi teollisuuskoulun huonerakennusosastolta vuonna 1909. Hän sai arkkitehdin päästötodistuksen Polyteknisen Instituutin Technikum Strehlitzin huoneenrakennus- ja arkkitehtuuriosastolta Strehlitzissä Saksassa 30. toukokuuta 1913. Hän valmistui ylioppilaaksi Lahden yhteiskoulusta vuonna 1919 ja arkkitehdiksi teknillisestä korkeakoulusta vuonna 1924. Lehtovuori teki useita opintomatkoja Saksaan, Tanskaan, Norjaan ja Ruotsiin.


title: Kalle Lehtovuori

text: Pääasiallisen elämäntyönsä Lehtovuori suoritti Puolustusministeriön palveluksessa ja suunnitteli puolustusvoimille useita kasarmi- ja varikkorakennuksia. Niistä merkittävimpänä pidetään Niinisalon varuskunnan vuonna 1935 valmistunutta funkistyylistä lamellikasarmia sekä Kuopion ammuslataamon eli nykyisen Kuopion yliopiston geologian tutkimuslaitoksen rakennuksia vuodelta 1937. Puolustusministeriön rakennusosastolla (nykyään Puolustushallinnon rakennuslaitos) hänet nimitettiin vuonna 1949 osastopäälliköksi ja yliarkkitehdiksi, jossa asemassa hän toimi kuolemaansa saakka vuonna 1956.


title: Suojavaatetus

text: Suojavaatetus on vaatetusta, joka suojaa kemialliselta, mekaaniselta tai fysikaaliselta vaaralta tai haitalta. Suojavaatetus voi suojata esimerkiksi kuumuudelta, tulelta, kemikaaleilta, kylmältä tai sateelta. Sen tarkoitus voi olla myös lisätä näkyvyyttä.


title: Suojavaatetus

text: Suojavaatestandardeja julkaisee Suomessa SFS. Euroopassa myytävien suojavaatteiden tulee olla EN-standardien mukaan hyväksyttyjä. Vain vähäiseltä vaaralta suojaavan suojavaatteen valmistaja tai maahantuoja voi itse CE-merkitä. Luokan II ja III mukaiset suojavaatteet pitää olla tyyppitarkastettu, jotta valmistaja tai maahantuoja saa myydä niitä tyyppitarkastettuna ja hyväksyttyinä henkilönsuojaimina. Suojavaatetuksesta pitää löytyä kiinteä merkintä, jossa on CE-merkintä ja vaatimusstandardin numero sekä sen tunnuskuva.


title: Suojavaatetus

text: Suojavaatteiden standardit kuuluvat SFS-ICS-ryhmään 13.340.10. Suomen Standardisoimisliitto SFS ry:n SFS-käsikirja 166:een on koottu tiivistelmiä suojavaatteiden standardeista.


title: Patrick S. Gilmore

text: Patrick Sarsfield Gilmore (25. joulukuuta 1829 Ballygar – 24. syyskuuta 1892 St. Louis) oli irlantilais-amerikkalainen soittokunnanjohtaja ja säveltäjä. Hänen tunnetuimpia sävellyksiään ovat ”The Spirit of the North”, ”Freedom of the Old Plantation” ja ”When Johnny Comes Marching Home”.


title: Patrick S. Gilmore

text: Gilmore syntyi Ballygarissa, Galwayn kreivikunnassa Irlannissa, joka kuului tuolloin Ison-Britannian ja Irlannin yhdistyneeseen kuningaskuntaan. Hän muutti nuorena Athloneen ja soitti kornettia paikallisissa yhtyeissä. Hän sai orkesterinjohtaja Patrick Keatingilta opetusta trumpettiin ja klassiseen musiikkiin. 19-vuotiaana Gilmore muutti Yhdysvaltoihin ja asettui asumaan Bostoniin.


title: Patrick S. Gilmore

text: Gilmore johti Bostonissa paikallisia soittokuntia, muun muassa Boston Brigade Bandia ja Charlestown Bandia. Hän saavutti menestystä kornetinsoittajana ja pääsi vuonna 1853 soittamaan arvostettuun Salem Brigade Bandiin, jonka kokoonpanossa hän soitti muun muassa presidentti James Buchananin virkaanastujaisissa. Vuonna 1858 Gilmore perusti oman yhtyeensä, nimeltään Patrick Gilmore’s Band.


title: Patrick S. Gilmore

text:
Sisällissodan sytyttyä Gilmore liitti yhtyeensä Massachusettsin 24. rykmentin soittokuntaan. Hänen tehtäväkseen annettiin kouluttaa massachusettslaisia soittokuntia. Pohjoisvaltioiden vallattua Louisianan Gilmoresta tehtiin osavaltion pääorkesterinjohtaja.
Sodan loputtua Gilmore järjesti Bostonissa musiikkifestivaalin rauhan kunniaksi. National Peace Jubilee -nimiseen tapahtumaan hankittiin 500-henkinen soittokunta ja 10 000-henkinen kuoro, jota johti kapellimestari Ole Bull. Festivaalista tuli merkittävä tapahtuma Bostonissa, ja kolme vuotta myöhemmin Gilmore järjesti uuden rauhanfestivaalin nimeltä World Peace Jubilee. Yhtyeiden ja kuorojen kokoa kasvatettiin entisestään World Peace Jubileeta varten; muun muassa Giuseppe Verdin "Trubaduurin" alasinkuoroa esitti 20 000 laulajaa, 2000 soittajan orkesteri ja 100 palomiestä takomassa oikeita alasimia.


title: Patrick S. Gilmore

text: 1870-luvun lopulla Gilmore perusti New Yorkiin konserttitalon Gilmore’s Concert Garden, josta tuli myöhemmin ensimmäinen Madison Square Garden -nimeä kantanut areena.


title: Patrick S. Gilmore

text: 1880-luvulta lähtien Gilmore johti New Yorkissa 22. rykmentin soittokuntaa ja kävi sen mukana kiertueilla ympäri Yhdysvaltoja. He soittivat vuosittain uudenvuodenaaton konsertin Times Squarella.


title: Patrick S. Gilmore

text: Patrick Gilmore kuoli sydänkohtaukseen syyskuussa 1892 St. Louisissa.


title: Patrick S. Gilmore

text: Gilmore sävelsi uransa aikana lukuisia lauluja ja marsseja, jotka usein julkaistiin salanimellä Louis Lambert. Hänen menestynein sävellyksensä oli ”When Johnny Comes Marching Home”, jonka hän sävelsi Gettysburgin taistelun jälkeen. ”The Everlasting Polka”, ”Freedom of the Old Plantation”, ”Good News From Home”, ”Music Fills My Soul with Sadness”, ”Seeing Nellie Home”, ”The Spirit of the North”, ”We Are Coming Father Abraham” sekä New Yorkin 22. rykmentin mukaan nimetty ”22nd Regiment March”.


title: Patrick S. Gilmore

text: Gilmore kirjoitti järjestämistään Bostonin rauhanfestivaaleista kirjan nimeltä "History of the Boston Peace Jubilee", joka julkaistiin vuonna 1871.


title: Erik Vlček

text: Erik Vlček (s. 29. joulukuuta 1981 Komárno, Nitran alue) on slovakialainen meloja. Hän sai miesten 1 000 metrin kajakkinelikossa pronssia vuoden 2004 kesäolympialaisissa Ateenassa sekä hopeaa vuoden 2008 kesäolympialaisissa Pekingissä ja 2016 Rio de Janeirossa. Lisäksi hän sijoittui siinä neljänneksi vuoden 2000 kesäolympialaisissa Sydneyssä.


title: Erik Vlček

text: Vuoden 2012 kesäolympialaisissa Lontoossa Vlček sijoittui 1 000 metrin kajakkikaksikossa 8. ja kajakkinelikossa 6. sijalle. Rion 2016 kajakkikaksikon 1 000 metrillä hän oli kahdeksas.


title: Erik Vlček

text: Ratamelonnan maailmanmestaruuskilpailuissa Vlček on voittanut kymmenen kultamitalia (2002–2015) ja saanut lisäksi kaksi hopeaa (2005, 2009) sekä neljä pronssia (2001–2018). Hän on voittanut yksitoista Euroopan-mestaruutta.


title: Johannes Suhola

text: Johannes Suhola (synt. Smirnov, 5. marraskuuta 1908 Salmi – 2. syyskuuta 1984 Kuopio) oli suomalainen rovasti. Hän toimi ortodoksisen pappisseminaarin opettajana vuodesta 1935 ja oli sen rehtori vuodesta 1942. Suhola oli myös Ortodoksisten Nuorten Liiton puheenjohtaja 1943–1957.


title: Aleksandar Malenko

text: Aleksandar Malenko (; s. 20. tammikuuta 1979 Ohrid) on makedonialainen entinen uimari. Hän jäi vuoden 1996 kesäolympialaisissa Atlantassa 23. sijalle miesten 200 metrin perhosuinnissa ja 24. sijalle 400 metrin sekauinnissa. Vuoden 2004 kesäolympialaisissa Ateenassa Malenko jäi 200 metrin vapaauinnissa Algerian Mahrez Mebarekin kanssa jakamalleen 35. sijalle.


title: Carl Gustaf Sundell

text: Carl Gustaf Sundell (1853–1924) oli suomalainen yritysjohtaja ja lahjoittaja. Hän sai kunnallisneuvoksen arvon 1924.


title: Carl Gustaf Sundell

text: Sundell oli vuosina 1889–1898 Turussa Barkerin puuvillatehtaan tekninen johtaja ja isännöitsijä, 1898–1919 hän oli Porin puuvillatehtaan toimitusjohtaja. Hän lahjoitti muun muassa Åbo akademille ja nimeään kantavalle kansakouluparantolalle huomattavan rahasumman.


title: Mustahuppurastas

text: Mustahuppurastas ("Turdus olivater") on rastaiden heimoon kuuluva eteläamerikkalainen varpuslintu.


title: Mustahuppurastas

text: Mustahuppurastasta tavataan Kolumbiassa, Venezuelassa, Guyanassa, Surinamessa ja Brasiliassa. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi.


title: Trayon Bobb

text: Trayon Bobb (s. 5. marraskuuta 1993) on jalkapalloilija entisestä Ranskan Guyanasta. Suomessa hänen seuransa on kauden 2013 alusta Tornion Pallo-47.


title: Trayon Bobb

text:
Ennen Suomeen tuloaan helmikuussa 2013 Bobb on pelannut Karibian alueen Trinidad & Tobagossa Caledonia AIA:n joukkueessa, jonne hän siirtyi jo 16-vuotiaana. Hän osallistui maansa Guyanan maajoukkueeseen pelaten ensimmäisen maaottelunsa 24. marraskuuta 2011. Sen jälkeen hän on pelannut lukuisia maaotteluita mukaan lukien MM-karsintaotteluita.
Huhtikuussa 2013 Bobb aloitti Kakkosen TP-47:ssä. Bobb pelasi menestyksekkäästi TP-47:ssä - ensin Suomen cupin peleissä kolme malaia ja heinäkuun loppuun mennessä Kakkosessa 12 pelissä kuusi maalia. Lisäksi hän kävi lainasopimuksella Rovaniemellä RoPS:ssa kolmessa pelissä. Heinäkuun lopulla TP-47 vuokrasi Bobbin Liettuaan FK Kruojan riveihin.


title: Suoja-säätiö

text: Suoja-säätiö on Lahdessa vuonna 1961 perustettu säätiö. Säätiön taustalla on alun perin Viipurissa vuonna 1908 perustettu Viipurin Esikaupunkien Keskinäinen Paloapurengas, josta myöhemmin tuli Vakuutusyhtiö Suoja. Se siirtyi pois Viipurista ja myöhemmin monien vaiheiden kautta asettui Lahteen vuonna 1945. Vakuutusyhtiö Suojan vakuutuskanta yhdistettiin Keskinäinen Vakuutusyhtiö Kansaan, jonka jälkeen Suoja vakuutusyhtiönä lopetti toimintansa. Suoja-säätiön saamilla varoilla avustettiin alkuun vähävaraisia ja puutteessa eläviä henkilöitä. Myöhemmin sen tarkoitukseksi on tullut edistää "tieteellisiä, taiteellisia, sivistyksellisiä, kasvatuksellisia, sosiaalisia ja taloudellisia pyrintöjä sekä historiallisen perinteen tutkimista".


title: Katajarastas

text: Katajarastas ("Turdus kessleri") on rastaiden heimoon kuuluva varpuslintu.


title: Katajarastas

text: Katajarastasta esiintyy Kiinassa. Sen populaatiota ei ole arvioitu, mutta sitä pidetään yleisesti ottaen melko harvinaisena. Levinneisyysalueensa länsiosissa sitä on kuitenkin kuvattu paikoin paikallisesti yleiseksi. Laji on luokiteltu elinvoimaiseksi.


title: Diatsoniumsuolat

text: Diatsoniumsuolat ovat orgaanisia yhdisteitä, jotka koostuvat diatsoniumionista RN+ ja anionista X, missä R on usein aromaattinen ryhmä. Diatsoniumsuolat ovat suhteellisesta epävakaudestaan huolimatta tärkeitä orgaanisen kemian lähtöaineita.


title: Diatsoniumsuolat

text: Alkyylidiatsoniumsuolat ovat erittäin epävakaita ja räjähtävät helposti eikä niitä voida eristää. Ne reagoivat nopeasti vapauttaen typpikaasua ja muodostaen planaarisen karbokationin. Syklopropeniumyylidiatsoniumsuolat ja aromaattiset diatsoniumsuolat ovat pysyvämpiä ja eristettävissä, mutta kuivina silti erittäin helposti reagoivia. Pysyvyys riippuu myös suolan anioniosasta. Stabiileimpia ovat kloridit, tetraklorosinkaatit, vetysulfaatit ja tetrafluoroboraatit. Epävakaimpia ovat diatsoniumnitraatit, -perkloraatit ja -jodidit. Diatsoniumsuolojen liuokset ovat hieman kiinteitä yhdisteitä pyvyvämpiä. Monet diatsoniumsuolat liukenevat veteen, mutta eräät kahtaisionina esiintyvät diatsoniumsuolat, kuten sulfaniilihaposta tai metaniilihaposta johdetut diatsoniumsuolat ovat heikosti veteen liukenevia.


title: Diatsoniumsuolat

text: Diatsoniumsuolat vapauttavat hyvin herkästi typpikaasua, joka on yksi parhaimmista lähtevistä ryhmistä nukleofiilisissä substituutioissa ja aromaattisissa nukleofiilisissä substituutioissa ja voidaan korvata lähes millä tahansa muulla nukleofiilillä. Tyypillisiä korvaavia ryhmiä ovat kloridi-, bromidi-, jodidi- ja syanidi-ionit, jolloin ionin lähteenä käytetään kupari(I)suolaa, ja vetyä, jonka lähteenä käytetään tyypillisesti fosforihappoa.


title: Diatsoniumsuolat

text: Toinen tärkeä reaktio on niin kutsuttu diatsokytkentä. Siinä diatsoniumsuola reagoi aromaattisen orgaanisen yhdisteen kanssa elektrofiilisella aromaattisella substituutiolla muodostaen atsoyhdisteen, joita käytetään tyypillisesti väriaineina.


title: Diatsoniumsuolat

text: Diatsoniumsuoloja valmistetaan diatsotiointireaktiolla amiineista typpihapokkeen avulla käyttäen happona tyypillisesti suolahappoa. Reaktio suoritetaan matalassa, tyypillisesti noin 5 °C lämpötilassa. Näin saadaan diatsoniumklorideja, joista voidaan valmistaa muita diatsoniumsuoloja. Diatsoniumklorosinkaatteja saadaan diatsoniumkloridista lisäämällä vesiliuokseen sinkkikloridia ja natriumkloridia, jolloin tetraklorosinkaattisuola kiteytyy. Diatsoniumvetysulfaatteja valmistetaan lisäämällä diatsoniumkloridiliuokseen natriumvetysulfaattia ja diatsoniumtetrafluoroboraatteja lisäämällä liuokseen natriumtetrafluoroboraattia, jolloin ne kiteytyvät.


title: Nick Dempsey

text: Nick Dempsey (s. 13. elokuuta 1980 Norwich) on brittiläinen purjehtija. Hän sai purjelaudalla pronssia vuoden 2004 kesäolympialaisissa Ateenassa ja hopeaa kesäolympialaisissa 2012 Lontoossa. Lisäksi hän jäi siinä 16. sijalle kesäolympialaisissa 2000 Sydneyssä ja neljänneksi kesäolympialaisissa 2008 Pekingissä.


title: Nick Dempsey

text: Dempseyn puoliso on purjehtija Sarah Ayton.


title: Suolahti (täsmennyssivu)

text: Suolahti tarkoittaa seuraavia:


title: Mossala (täsmennyssivu)

text: Mossala voi tarkoittaa seuraavia asioita:


title: Suunta

text: Suunta oli vuosina 1919–1925 ilmestynyt poliittinen viikkolehti, jonka taustalla vaikuttivat entiset itsenäisyysaktivistit. Lehden päätoimittajia olivat Yrjö Ruutu 1919, Kai Donner 1920–1922 ja Eino Tikkanen 1922–1925. Sen teema oli Suomen itsenäisyyden säilyttämisen edellytykset ja siinä keskeisenä luja puolustustahto.


title: Rust n’ Rage

text: Rust n’ Rage on vuonna 2009 perustettu suomalainen glam metal -yhtye.


title: Rust n’ Rage

text: Esikoisalbuminsa se julkaisi vuonna 2013. "Showdown" -niminen levy sai arvostelijoilta pääosin myönteisen vastaanoton. Yhtyeen musiikissa on glamin lisäksi kuultavissa vaikutteita muun muassa Judas Priestiltä sekä 1980-luvun vaihteen brittiläisiltä NWOBHM-yhtyeiltä.


title: Elsa Schiaparelli

text: Elsa Schiaparelli (1890 Rooma - 1973 Pariisi) oli italialainen muotisuunnittelija. Hänet tunnetaan erityisesti huimapäisten ja humorististen yksityiskohtien tuomisesta haute couture -muotiin sekä yhteistyöstään surrealistitaiteilijoiden kanssa. Yksi tunnetuimmista Schiaparellin luomuksista on hattu, joka näyttää korko ylöspäin päähän asetetulta naisten kengältä.


title: Elsa Schiaparelli

text: Schiaparellin muotihuone toimi Pariisissa vuosina 1929-1954. Yrityksen huippukautta oli 1930-luvun loppu, jolloin asujen valmistus, esittely ja myynti työllistivät noin 600 henkeä.


title: Elsa Schiaparelli

text: 1930-40-luvuilla Schiaparelli teki yhteistyötä lukuisien taiteilijoiden, mm. Jean Cocteaun, Man Rayn, Salvador Dalín, Christian Berardin ja Leonor Finin kanssa. Toiset taiteilijoista osallistuivat vaatteiden ja asusteiden suunnitteluun (Cocteau, Dali, Berard, Fini), toiset taas tekivät Schiaparellille muotipiirroksia ja -kuvauksia (Cocteau, Ray, Berard, Fini).


title: Elsa Schiaparelli

text: Schiaparelli tutustui uuden taiteen vaikuttajiin jo asuessaan New Yorkissa vuosina 1919-1922. Siellä oli yhteydessä mm. Marcel Duchampiin, Alfred Stieglitziin ja Man Rayhin. Yhteydet taide- ja intellektuellipiireihin jatkuivat myöhemmin Pariisissa, missä Schiaparelli seurasi läheltä surrealistisen liikkeen syntyä.


title: Elsa Schiaparelli

text: Schiaparelli oli yläluokkaisen roomalaisperheen tytär, joka nuoruudessaan opiskeli filosofiaa ja julkaisi yhden runoteoksen. Vuonna 1914 hän avioitui Lontoossa ranskalais-sveitsiläisen kreivin William de Wendt de Kerlorin kanssa. Pari muutti New Yorkiin vuonna 1919. He saivat tyttären ja erosivat. Schiaparelli muutti Pariisiin vuonna 1922 ja päätyi suunnittelemaan vaatteita. Muotialan koulutusta tai kokemusta hänellä ei aloittaessaan ollut. Schiaparellin ensimmäiset tuotteet olivat neuleita ja urheiluasuja. Ajatuksena oli tarjota modernille naiselle mittatilauspukujen sijaan käyttökelpoisia erillisvaatteita, joita voisi yhdistellä eri tavoin. Tämä ajattelu ennakoi nykyistä ready-to-wear-muotia.


title: Karkia Mistika Records

text: Karkia Mistika Records on Porissa toimiva lähinnä uuteen jazziin ja underground-musiikkiin keskittynyt pienlevy-yhtiö, jonka on perustanut porilainen Jyrki Laiho vuonna 2002.


title: Karkia Mistika Records

text: Se on julkaissut muun muassa Halme Prospektin, Jorma Tapion, Faarao Pirttikankaan, The Leo Bugarilovesin, Ville Leinosen sekä Mama Longhornin albumeja. Lisäksi Karkia Mistikalta on ilmestynyt Kansanturvamusiikkikomissio- ja Death Trip -yhtyeiden koko tuotanto uudelleenjulkaisuna.


title: Miss Liettua

text: Miss Liettua (liettuaksi "Mis Lietuva") on Liettuassa vuosittain järjestettävä kauneuskilpailu naimattomille naisille. Kilpailun voittaja edustaa Liettuaa Miss World -kilpailussa. Vuodesta 2012 Liettua on osallistunut myös Miss Universum -kisoihin.


title: Death Trip

text: Death Trip on vuosina 1988–1994 toiminut ja vuonna 2012 uudelleen aktivoinut suomalainen rock-yhtye.


title: Death Trip

text: Se on yksi Terveet Kädet -yhtyeestä tunnetun Läjä Äijälän lukuisista sivuprojekteista. Myös muut Death Tripin muusikot ovat soittaneet Terveissä Käsissä.


title: Death Trip

text: Suurta kulttimainetta nauttivalta yhtyeeltä ilmestyi alun perin vain kolme singleä, jotka julkaisi oululainen Bad Vugum. Vuonna 2011 porilainen Ektro Records julkaisi Death Tripin koko tuotannon cd:llä. Levy sisältää 1980- ja 1990-luvulla singleillä ilmestyneiden kuuden kappaleen lisäksi myös kuusi live-esitystä sekä kaksi demokappaletta.


title: Mahrez Mebarek

text: Mahrez Mebarek (; s. 11. helmikuuta 1985) on algerialainen uimari.


title: Mahrez Mebarek

text: Vuoden 2004 kesäolympialaisissa Ateenassa Mebarek jäi miesten 200 metrin vapaauinnissa makedonialaisen Aleksandar Malenkon kanssa jakamalleen 35. sijalle. Hän osallistui samoissa kisoissa myös 400 metrin vapaauintikilpailuun ja jäi siinä 30. sijalle. Mebarek kilpaili 200 metrin vapaauinnissa uudelleen vuoden 2008 kesäolympialaisissa Pekingissä ja jäi 51. sijalle.


title: Paolo Pezzi

text: Paolo Pezzi FSCB (s. 8. elokuuta 1960 Russi, Italia) on italialainen, Venäjällä toimiva roomalaiskatolinen arkkipiispa. Hänet vihki papiksi Ugo Poletti 22. joulukuuta 1990. Hänet nimitettiin Moskovan (Jumalan Äidin) arkkihiippakunnan johtoon 21. syyskuuta 2007, ja piispaksi vihkiminen seurasi 27. lokakuuta. Pääkonsekraattorina toimi Tadeusz Kondrusiewicz, jota avustivat Joseph Werth ja Antonio Mennini.


title: Tadeusz Kondrusiewicz

text: Tadeusz Kondrusiewicz (s. 3. tammikuuta 1946 Odelsk) on valkovenäläinen roomalaiskatolinen arkkipiispa. Hänet vihki papiksi Liudas Povilonis 31. toukokuuta 1981. Hänet nimitettiin Minskin apostoliseksi hallitsijaksi ja Hippo Diarrhytuksen titulaaripiispaksi 10. toukokuuta 1989. Piispaksi konsekroinnin suoritti 20. lokakuuta paavi Johannes Paavali II, jota avustivat Edward Idris Cassidy ja Francesco Colasuonno.


title: Tadeusz Kondrusiewicz

text: 13. huhtikuuta 1991 Kondrusiewicz sai nimityksen Euroopan Venäjän apostoliseksi hallitsijaksi. 11. helmikuuta 2002 muodostettiin Moskovan (Jumalan Äidin) arkkihiippakunta, jonka arkkipiispaksi Kondrusiewicz nimitettiin. 21. syyskuuta 2007 hän sai uuden nimityksen Minsk-Mahiljoun arkkipiispaksi, jonka virkaan hänet asetettiin 10. marraskuuta.


title: Tadeusz Kondrusiewicz

text: Lisäksi Kondrusiewicz toimi kesäkuusta 2011 kesäkuuhun 2012 Pinskin apostolisena hallitsijana.


title: Wiradech Kothny

text: Wiradech Kothny (; s. 10. toukokuuta 1979 Kanchanaburi) on thaimaalais-saksalainen miekkailija. Hän sai pronssia sekä säilän yksilö- että joukkuekilpailussa vuoden 2000 kesäolympialaisissa Sydneyssä, jossa hän edusti Saksaa.


title: Wiradech Kothny

text: Thaimaan kilpailijana Kothny jäi säilän yksilökilpailussa 13. sijalle kesäolympialaisissa 2004 Ateenassa ja 25. sijalle kesäolympialaisissa 2008 Pekingissä.


title: Maike Valanne

text: Mika ”Maike” Valanne on suomalainen kitaristi ja laulaja. Oulusta kotoisin oleva Valanne tunnetaan muun muassa yhtyeistä Faff-Bey, Terveet Kädet ja The Black League.


title: Maike Valanne

text: Hänen ensimmäinen yhtyeensä oli vuonna 1985 perustettu Faff-Bey, joka julkaisi neljä albumia vuosina 1988–1994. Terveissä Käsissä Valanne soitti 18 vuoden ajan 1990-luvun alusta lähtien. The Black Leaguen kokoonpanoon hän on kuulunut yhtyeen perustamisesta lähtien.


title: Kylie: Live in New York

text: Kylie: Live in New York on Kylie Minoguen livealbumi. Se julkaistiin 14. joulukuuta 2009 ja nauhoitettiin New Yorkissa hänen "For You, For Me Tour" -kiertueellaan. Albumilla ei ole kappaletta "Better than Today", joka on seuraavalla studioalbumilla "Aphrodite".


title: Bedřich Schejbal

text: Bedřich Schejbal (1874 – ?) oli böömiläinen miekkailija. Hän oli mukana saamassa pronssia säilän joukkuekilpailussa vuoden 1908 kesäolympialaisissa Lontoossa. Hän kilpaili siellä lisäksi kalvan ja säilän yksilökilpailuissa.


title: Bedřich Schejbal

text: Vuoden 1912 kesäolympialaisissa Tukholmassa Schejbal osallistui taas säilän joukkuekilpailuun ja sijoittui joukkueineen neljänneksi.


title: Roman Ječmínek

text: Roman Ječmínek (s. 12. toukokuuta 1967 Praha) on tšekkiläinen entinen miekkailija. Hän edusti vuoden 1992 kesäolympialaisissa Barcelonassa Tšekkoslovakiaa ja jäi kalvan yksilökilpailussa 35. ja joukkuekilpailussa yhdeksännelle sijalle.


title: Roman Ječmínek

text: Vuoden 1996 kesäolympialaisissa Atlantassa Ječmínek jäi kalvan yksilökilpailussa 37. sijalle.


title: Karsinnat Baseballin Euroopan-mestaruuskilpailuihin 1975

text: Vuonna 1974 CEB (Confederation of European Baseball) järjesti karsinnat kahdesta paikasta seuraavan vuoden Euroopan-mestaruuskilpailuihin. Neljä joukkuetta: Alankomaat, Espanja, Italia ja Belgia kelpuutettiin suoraan lopputurnaukseen ja karsinnat käytiin Ruotsin ja Iso-Britannian ja toisaalla Ranskan ja Länsi-Saksan välillä.


text: Ruotsi–Iso-Britannia-ottelu oli alun perin tarkoitus pelata Leksandissa, Pohjois-Ruotsissa, mutta se siirrettiin Tukholmaan matkakulujen säästämiseksi. Liitto halusi myös joukkueiden pelaavan kolmen ottelun sarjan, mutta ajan ja kulujen säästämiseksi joukkueet sopivat yhdestä ottelusta, joka päättyi Ruotsin selkeään voittoon. Toisessa karsintaparissa voiton vei Ranska.


text: Kun myöhemmin Belgia ilmoitti jättäytyvänsä pois kilpailuista, aukesi hävinneille joukkueille vielä uusi mahdollisuus lunastaa kisapaikkansa. Iso-Britannia ja Länsi-Saksa kohtasivat Southportissa ja ottelu päättyi vieraiden selkeään 13–0-voittoon. Länsi-Saksan syöttäjän täydellinen peli pilaantui vasta yhdeksännessä vuoroparissa siepparin pudotettua kolmannen syötön.


text: Ruotsi, Ranska ja Länsi-Saksa selvisivät vuoden 1975 Euroopan-mestaruuskilpailuihin.


title: Sauroniops

text:
Sauroniops pachytholus (Nimetty J. R. R. Tolkienin Sauronin mukaan) on Afrikasta vuonna 2012 löydetty "Carcharodontosauridae"-heimoon kuulunut dinosaurus. "Sauroniops" nimettiin sen silmän takia, mikä muistuttaa Sauronin silmää.
"Sauroniopsista" ei ole löydetty vielä muuta kuin pääkallon osia.


title: Sauroniops

text: "Sauroniops" oli noin 10-12 metriä pitkä ja painoi 3-5 tonnia.


title: Sauroniops

text:
"Sauroniops" oli lihansyöjä. Suuren kokonsa ansiosta se saattoi saalistaa suuria sauropodeja, kuten "Aegyptosauruksia".
Sauroniops eli liitukaudella samaan aikaan kuin sen serkku "Carcharodontosaurus" ja "Spinosaurus". Niillä ei luultavasti kuitenkaan ollut paljoa kilpailua ravinnosta. On esimerkiksi esitetty teoria, että "Spinosauruksen" leuat olivat heikot ja ne soveltuivat vain kalan syömiseen. Lisäksi kukin laji saattoi keskittyä eri lajien syömiseen.


title: Hannu Waarala

text: Hannu Erik Waarala (3. maaliskuuta 1954 Pudasjärvi – toukokuu 2013) oli jyväskyläläinen kulttuurikriitikko. Hänen kritiikkejään julkaistiin useissa lehdissä.


title: Hannu Waarala

text: Waarala oli koulutukseltaan humanististen tieteiden kandidaatti. Hänet tunnettiin lukeneena ja sivistyneenä journalistina. Waarala osallistui myös teatterielämään ja dramatisoi näyttämölle muiden muassa August Strindbergin "Hullun puolustuspuheen" (1990) ja Fjodor Dostojevskin "Narri kartanon valtiaana" -tekstin Yövieraat-teatteriryhmälle 1992 yhdessä Juha Hurmeen kanssa. Waarala edellytti teatteritaiteelta korkeatasoisuutta ja kritisoi sen viihteellistymistä.


title: Michael Arndt

text: Michael Arndt (taiteilijanimi Michael DeBruyn) on yhdysvaltalainen käsikirjoittaja. Hän on käsikirjoittanut muun muassa elokuvat "Little Miss Sunshine" (2006) ja "Toy Story 3" (2010).


title: Maggia

text: Maggia on joki Etelä-Sveitsissä. Sen pituus on 58,1 km


title: Maggia

text: Maggia saa alkunsa Lepontinen Alpeilta, Nufenenpassin ja Cristallinavuoren (2 912 m) itäpuolelta sekä Airolon eteläpuolelta noin 2 400 metrin korkeudessa. Joki laskee Maggiorejärveen Locarnon kaupungissa. Maggian sivujokia ovat Bavona, Rovana ja Melezza.


title: Maggia

text: Maggia virtaa Ticinon kantonin alueella. Merkittävimmät paikkakunnat joen varrella ovat Locarno ja Ascona. Joki on antanut nimen muun muassa kunnalle (Maggia) ja laaksolle (Valle Maggia).


title: Maggia

text: Maggiassa ja sen sivujoissa on yhteensä kahdeksan vesivoimalaa.


title: Maggia

text: Maggian virtaama vaihtelee vuosien 1985-2008 tietojen perusteella todella paljon: joen vuotuinen keskivirtaama alajuoksulla Locarnossa on ollut 23 m³/s. Suurin keskivirtaama oli vuonna 1993 (52 m³/s) ja pienin keskivirtaama vuonna 2005 (6 m³/s). Lyhyemmän jakson vaihtelu on paljon isompaa: suurin vuorokausikeskivirtaama on mitattu vuoden 1992 elokuussa (3 090 m³/s) sekä pienin vuoden 1995 marraskuussa (0,7 m³/s).


title: Baseballin Euroopan-mestaruuskilpailut

text: Baseballin miesten Euroopan-mestaruuskilpailut on miesten maajoukkueiden välinen kilpailu, jossa kilpaillaan baseballin Euroopan-mestaruudesta. Kilpailut järjestää Euroopan Baseball-liitto (CEB). Ensimmäiset kilpailut järjestettiin 1954 Belgiassa ja ensimmäiseksi mestariksi tuli Italia. Seuraavana vuonna voiton vei Espanja, jonka jälkeen Alankomaat liittyi liiton jäseneksi ja on siitä lähtien hallinnut Euroopan-mestaruuskilpailuja. Joukkue on voittanut 21 mestaruutta eikä se ole koskaan osallistuessaan sijoittunut toista sijaa heikommin. Italia on voittanut mestaruuden 10 kertaa. Vuonna 1967 Belgian onnistui voittaa mestaruus, kun Alankomaat ja Italia erosivat liitosta tilapäisesti.


title: Baseballin Euroopan-mestaruuskilpailut

text: Vuoden 2016 kisat mukaan lukien, ovat joukkueet saavuttaneet mitaleja seuraavasti:


title: Kurnusimput

text: Kurnusimput (Triglidae) on simppukaloihin kuuluva heimo. Heimon lajeja tavataan kaikista lämpimistä ja lauhkeista valtameristä.


title: Kurnusimput

text: Kurnusimppujen heimoon kuuluu 10 sukua ja noin 105 lajia. Varhaisimmat heimon lajien fossiilit on ajoitettu eoseenikaudelle. Ruumiinrakenteeltaan heimon kalat ovat suuripäisiä ja pitkänomaisia. Suurimmat lajit voivat saavuttaa noin metrin pituuden. Tyypillisiä piirteitä ovat jyrkkä otsaprofiili, luulevyjen suojaama pää, 2 selkäevää, kookkaat vatsaevät ja rintaevät ja rintaevien 3 alinta ruotoa ovt pidentyneet. Kursusimppulajit pystyvät tuottamaan kurnuttavia ääniä. Väriltään heimon kalat ovat usein punaisia, hopeanharmaita, ruskehtavia tai mustia. Selkäevässä on usein tumma täplä.


title: Kurnusimput

text: Kurnusimppulajeja tavataan lämpimistä ja lauhkeista vesistä Atlantista, Intian valtamerestä ja Tyynestämerestä. Ne elävät lähellä muta- tai hiekkapohjaa tai koralliriutoilla tyypillisesti alle 200 metrin syvyydessä.


title: Kurnusimput

text: Suurikokoiset heimon lajit ovat hyviä ruokakaloja.


title: Suomen Vilnan-suurlähetystö

text: Suomen Vilnan-suurlähetystö edustaa Suomea Liettuassa. Suomi solmi diplomatiasuhteet Liettuan kanssa vuonna 1991 ja myös suurlähetystö perustettiin saman vuoden joulukuussa.


title: Suomen Vilnan-suurlähetystö

text: Suurlähettilään virka-asunto on rakennettu vuosina 1910–1911 alun perin asuinkäyttöön. Vuonna 1935 rakennettiin muuriaita ja portti. Talon ovat suunnitelleet A. Filipovicius-Dubovikas ja J. Smorgonskis. Suomi osti talon virka-asunnoksi vuonna 1992 ja se restauroitiin 1995. Talossa on aiemmin toiminut mm. KGB:n jaosto. Rakennus edustaa tyyliltään uusklassismia.


title: Suomen Vilnan-suurlähetystö

text: Suomen Liettuan suurlähettiläs on akkreditoitu Valko-Venäjälle. Suomella on Valko-Venäjällä yhteystoimisto Ruotsin suurlähetystön tiloissa. Toimisto on perustettu 1. lokakuuta 2010. Toimistossa on yksi työntekijä ja se ei hoida passi-, viisumi- ja oleskelulupa-asioita.


title: Tresa

text: Tresa on joki Alppien eteläpuolella. Se on Luganojärven laskujoki, joka laskee Maggiorejärveen.


title: Tresa

text: Tresa on osan matkaa Sveitsin ja Italian rajajoki, alajuoksu on Italiassa. Merkittävimmät paikkakunnat joen varrella ovat Ponte Tresa Sveitsissä sekä Lavena Ponte Tresa ja Luino Italiassa.


title: Tresa

text: Maggian virtaama vaihtelee vuosien 1923–2008 tietojen perusteella jonkin verran: joen vuotuinen keskivirtaama yläjuoksulla Lavena Ponte Tresassa on ollut 24 m³/s. Suurin keskivirtaama oli vuonna 1960 (47 m³/s) ja pienin keskivirtaama vuonna 2010 (10 m³/s). Lyhyemmän jakson vaihtelu on isompaa: suurin vuorokausikeskivirtaama on mitattu vuoden 2002 marraskuussa (260 m³/s) sekä pienin vuoden 2006 marraskuussa (2,0 m³/s).


title: Aleksei Suvorin

text: Aleksei Suvorin (1834–1912) oli venäläinen kirjailija ja toimittaja, alun perin upseeri. Hän julkaisi vuodesta 1876 Novoje vremjaa, joka oli alkuun vapaamielinen, mutta ajan mittaan muuttui taantumukselliseksi ja kansalliskiihkoiseksi. Häntä on luonnehdittu sanoilla ”Suomen syöjä”. Hänen päiväkirjansa on julkaistu saksaksi käännettynä vuonna 1925.


title: Swanljung

text: Swanljung, Svanljung on seuraavien sukunimi:


title: Amiraliteettisaarten sotaretki

text: Amiraliteettisaarten sotaretki eli operaatio Brewer oli toisessa maailmansodassa sarja taisteluita liittoutuneiden ja keisarillsen Japanin joukkojen välillä Amiraliteettisaarten hallinnasta. Japani oli miehittänyt saaret 7. huhtikuuta 1942 Rabaulin valtauksen yhteydessä.


title: Amiraliteettisaarten sotaretki

text:
Liittoutuneet tekivät maihinnousun Los Negrosille 29. helmikuuta 1944.
Saari vallattiin 9. maaliskuuta 1944 mennessä. Liittoutuneet valtasivat Manusin veristen taistelujen jälkeen 3. huhtikuuta mennessä. Pityilu vallattiin 30. maaliskuuta ja Ndrilo ja Koruniat 1. huhtikuuta. Rambutyo vallattiin 3. huhtikuuta. Liittoutuneet valtasivat saaret japanilaisilta lopullisesti 18. toukokuuta mennessä. Saarille rakennettiin muun muassa laivastotukikohta Los Negrosiin ja lentokenttä Lombrumiin lähelle Lorengauta ja lentokenttää käytettiin hyödyksi Biakin taistelussa toukokuussa 1944.


title: Huppurastas

text: Huppurastas ("Turdus dissimilis") on rastaiden heimoon kuuluva varpuslintu.


title: Huppurastas

text: Huppurastasta tavataan Bangladeshissa, Kiinassa, Intiassa, Laosissa, Myanmarissa, Thaimaassa ja Vietnamissa. Lajin kannan kokoa ei tiedetä, mutta sitä on kuvattu harvinaisesta yleiseksi. Se on luokiteltu elinvoimaiseksi.


title: Wilhelm Erik Svedelius

text: Wilhelm Erik Svedelius (1816–1889) oli ruotsalainen historioitsija. Hän oli professori Lundin yliopistossa vuodesta 1856 ja Uppsalan yliopistossa 1862–1881.


title: Otto Sverdrup

text: Otto Sverdrup (1854–1930) oli norjalainen naparetkeilijä. Hän osallistui vuonna 1888 Fridtjof Nansenin retkikunnassa hiihtoretkeen Grönlannin poikki. Vuosina 1893–1896 hän oli Nansenin "Fram"-laivan kapteeni ja johti 1898–1902 tutkimusmatkaa Amerikan arktiseen saaristoon. Hänen mukaansa on nimetty Sverdrupinsaaret.


title: Otto Sverdrup

text: Norwegian Air Shuttle on maalauttanut Sverdrupin kuvan yhden Boeing 737-800 -koneensa pyrstöön. Sverdrupin kuva on ollut aiemmin myös yhtiön Boeing 737-300 -koneen pyrstössä.


title: Sverdrup

text: Sverdrup tarkoittaa seuraavia:


title: Karungin kirkko

text: Karungin kirkko on Tornion Karungin taajamassa sijaitseva puukirkko. Kirkko on rakennettu vuosina 1815–1817, ja sen on piirtänyt arkkitehti Anton Wilhelm Arppe. Kirkon alttaritaulu on J. Hedmanin vuonna 1829 maalaama "Jeesus ristillä" (250 × 169 cm öljymaalaus kankaalle).


title: Karungin kirkko

text: Kirkon sankarihautausmaan muistomerkin on suunnitellut kuvanveistäjä Kalervo Kallio 1958.


Kanadan alle 18-vuotiaiden jääkiekkomaajoukkue edustaa Kanadaa jääkiekon alle 18-vuotiaiden maailmanmestaruuskilpailuissa. Kanada ei ole vielä isännöinyt MM-kisoja kertaakaan.


title: Säterikatto

text: Säterikatto on aumattu kattomuoto, jossa matala pysty osa jakaa kaikki lappeet kahteen osaan. Ruotsissa sitä käyttivät erityisesti arkkitehdit Jean de la Vallée ja Nicodemus Tessin (vanh.). Suomessa se oli käytössä 1600-luvulla ja 1700-luvun alkupuolella kartanoarkkitehtuurissa.


title: Säterikatto

text: Ruotsin ensimmäinen säterikatto oli Simon de la Valleén Tukholman Norrmalmille suunnittelemassa Kuningatar Kristiinan kesäasunnossa, joka valmistui 1643. Myöhemmin pitkään Ruotsin maanmittauskonttorin toimipaikkana ollut rakennus on yhä jäljellä, mutta 1700-luvulla tehtyjen muutosten vuoksi siinä on nykyisin tavallinen taitekatto.


title: Ben Traoré

text: Ben Traoré (s. 18. huhtikuuta 1986 Mali) on malilainen jalkapalloilija. Hän pystyy pelaamaan monessa eri roolissa niin keskikentällä kuin hyökkäyksessäkin.


title: Ben Traoré

text: Traoré teki testijakson jälkeen yhden kauden kattavan sopimuksen suomalaisen Valkeakosken Hakan kanssa maaliskuussa 2010. Hän pelasi Hakassa Veikkausliigan kaudella 2010 15 ottelua, joista ensimmäisen 19. huhtikuuta kotikentällä Turun Palloseuraa vastaan.


title: Haapoja (Inkeri)

text: Haapoja (myös "Haapaoja"; sekä paikallisten käyttämä Ха́ппо-О́е, "Happo-Oje") on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Kelton ylängöllä 8 kilometriä Rosmittalasta kaakkoon. Kylässä on 938 asukasta (vuonna 2011).


title: Haapoja (Inkeri)

text: Haapojan länsipuolella sijainnut Mustapään kylä mainitaan vuoden 1792 kartassa. Sen asukkaat olivat Kelton luterilaiseen seurakuntaan kuuluneita inkerinsuomalaisia. Peter von Köppenin mukaan vuonna 1848 Mustapäässä asui 32 savakkoa ja 15 suomalaista. Kylän talonpojat olivat 1860-luvulle saakka tilanomistajan maaorjia.


title: Haapoja (Inkeri)

text: Haapojan kylä esiintyy 1800-luvun lopun lähteissä. Vuoden 1926 väestönlaskennan mukaan Kankurinmäen kyläneuvostoon kuuluneessa kylässä asui 136 suomensuomalaista, 35 inkerinsuomalaista, 19 venäläistä, neljä virolaista ja kolme inkerikkoa. Myöhemmin se liitettiin Pappilanaution suomalaiseen kyläneuvostoon. Suomalaiset karkotettiin muualle Neuvostoliittoon toisen maailmansodan aikana vuonna 1942. Mustapään kylä sulautui Haapojaan 1960-luvulla.


title: Haapoja (Inkeri)

text: Haapojan pohjoispuolitse kulkee Pietarin ja Murmanskin välinen M18-valtatie. Kylä koostuu puutarhapalstojen ympäröimistä omakotitaloista sekä muutamista monen perheen asuintaloista. Siellä toimii maatalousyritys Vsevoložskin karjatila sekä tielaitos. Palveluihin kuuluvat lastentarha ja kirjasto. Lähistöllä sijaitsee samanniminen puutarhapalsta-alue.


title: Sørensen

text: Sørensen tai Sörensen on muun muassa seuraavien henkilöiden sukunimi:


title: Tauru

text: Tauru () on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Kelton ylängöllä kolme kilometriä Rosmittalasta koilliseen. Kylässä on 50 asukasta vuonna 2011.


title: Tauru

text: Kylän kanta-asukkaat olivat Kelton luterilaiseen seurakuntaan kuuluneita inkerinsuomalaisia. Peter von Köppenin mukaan vuonna 1848 Taurussa asui 46 savakkoa ja 15 suomalaista. Sen talonpojat olivat 1860-luvulle saakka tilanomistajan maaorjia. 1800–1900-lukujen vaihteessa kylä kuului Pähkinälinnan kihlakunnan Kelton volostiin.


title: Tauru

text: Vuoden 1926 väestönlaskennan mukaan Kannisin kyläneuvostoon kuuluneessa Taurussa asui 95 inkerinsuomalaista, yksi suomensuomalainen ja kaksi karjalaista. Myöhemmin kylä kuului Kelton suomalaiseen kyläneuvostoon. 1930-luvulla siihen yhdistettiin viereinen Venäjänkirkon (ven. "Russkaja Kirka") kylä. Suomalaiset karkotettiin muualle Neuvostoliittoon toisen maailmansodan aikana vuonna 1942.


title: Riisikkala

text: Riisikkala () on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Kelton ylängöllä kilometrin päässä Rosmittalasta luoteeseen. Kylässä on viisi asukasta (vuonna 2011).


title: Riisikkala

text: Riisikkalan uudiskylä mainitaan vuoden 1896 kyläluettelossa. Vuosisadan vaihteessa se kuului Pähkinälinnan kihlakunnan Kelton volostiin.


title: Riisikkala

text: Vuoden 1926 väestönlaskennan mukaan Mähnälän kyläneuvostoon kuuluneessa Riisikkalassa asui 57 suomensuomalaista ja viisi inkerinsuomalaista. Myöhemmin se liitettiin Pappilanaution kyläneuvostoon. Suomalaiset karkotettiin muualle Neuvostoliittoon toisen maailmansodan aikana vuonna 1942.


title: Riisikkala

text: Riisikkalassa toimii maatalousyritys Vsevoložskin karjatila.


title: Kankurinmäki

text: Kankurinmäki () on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Kelton ylängöllä viisi kilometriä Rosmittalasta itään. Kylässä on 187 asukasta (vuonna 2011).


title: Kankurinmäki

text: Kylä mainitaan vuoden 1792 kartassa. Se koostui alun perin kahdesta osasta, joiden nimet olivat Kankurinmäki ja Sistakanmäki (ven. "Bolšije" ja "Malyje Ozerki" tai "Tretji" ja "Tšetvjortyje Ozerki"). Venäjänkielinen nimitys (”Lammet”) juontuu kylän keskellä sijaitsevista kahdesta lammesta.


title: Kankurinmäki

text: Seudun asukkaat olivat etupäässä Kelton luterilaiseen seurakuntaan kuuluneita inkerinsuomalaisia. Peter von Köppenin mukaan vuonna 1848 Kankurinmäellä asui 59 savakkoa ja 8 suomalaista. Sistakanmäellä asui 20 savakkoa ja 2 suomalaista. 1860-luvulle saakka kylien talonpojat olivat tilanomistajan maaorjia. 1800–1900-lukujen vaihteessa ne kuuluivat Pähkinälinnan kihlakunnan Kelton volostiin.


title: Kankurinmäki

text: Vuoden 1926 väestönlaskennan mukaan Kankurinmäellä asui 162 inkerinsuomalaista ja 119 venäläistä. Se muodosti aluksi oman kyläneuvostonsa, johon kuuluivat myös Haapojan ja Mustapään kylät. Myöhemmin ne liitettiin Pappilanaution kyläneuvostoon. Suomalaiset karkotettiin muualle Neuvostoliittoon vuonna 1942. Toisen maailmansodan aikana kylässä sijaitsi 67. armeijakunnan päämaja.


title: Kankurinmäki

text: Kankurinmäen ohi kulkee Pietarin ja Murmanskin välinen M18-valtatie. Kylä koostuu puutarhapalstojen ympäröimistä omakotitaloista. Sen lähistöllä on hautausmaa.


title: Pappilanautio

text: Pappilanautio (myös "Autio", ) on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Kelton ylängöllä neljä kilometriä Rosmittalasta kaakkoon. Kylässä on 110 asukasta (vuonna 2011).


title: Pappilanautio

text: Kylä mainitaan vuoden 1792 kartassa. Sen asukkaat olivat etupäässä Kelton luterilaiseen seurakuntaan kuuluneita inkerinsuomalaisia. Peter von Köppenin mukaan vuonna 1848 Pappilanautiossa asui 125 savakkoa ja 50 suomalaista. 1860-luvulle saakka kylän talonpojat olivat tilanomistajan maaorjia. 1800–1900-lukujen vaihteessa se kuului Pähkinälinnan kihlakunnan Kelton volostiin. Vuonna 1902 kylään avattiin suomenkielinen koulu.


title: Pappilanautio

text: Vuoden 1926 väestönlaskennan mukaan Pappilanautiossa asui 273 inkerinsuomalaista ja 10 venäläistä. Vuosina 1926–1931 se oli Mähnälän suomalaisen kyläneuvoston keskus. Vuonna 1931 Mähnälän ja Manuskalan kyläneuvostot yhdistettiin Pappilanaution suomalaiseksi kyläneuvostoksi, johon kuuluivat myös Rosmittalan, Pitkämäen, Mähnälän, Hännikäisen, Riisikkalan, Juoksulan, Pienen-Manuskalan, Suuren-Manuskalan, Kankurinmäen, Haapojan ja Mustapään kylät. Leningradin esikaupunkipiiriin kuuluneella kyläneuvostoalueella oli vuonna 1933 yhteensä 2 800 asukasta. Suomalaiset karkotettiin muualle Neuvostoliittoon toisen maailmansodan aikana vuonna 1942.


title: Pappilanautio

text: Pappilanautio sijaitsee Pietarin ja Murmanskin välisen M18-valtatien eteläpuolella. Sen kautta kulkee Tuprovaan johtava maantie. Kylä koostuu puutarhapalstojen ympäröimistä omakotitaloista. Siellä toimii rehutehdas.


title: Scilla

text: Scilla on kunta Reggio Calabrian metropolikaupungissa Calabrian hallintoalueella Etelä-Italiassa Messinansalmen rannalla. Kunta on saanut nimensä Skylla-nimisestä merihirviöstä, joka vartioi Messinansalmea kreikkalaisen mytologian mukaan.


title: Kapiri Mposhi

text: Kapiri Mposhi on kaupunki Sambiassa, Central Province-maakunnassa. Kaupungin arvioitu väkiluku vuonna 2009 oli 52 058 asukasta, kun taas vuonna 2000 se oli 27 219.


title: Kapiri Mposhi

text: Kapiri Mposhi sijaitsee 1250 metriä merenpinnan yläpuolella, noin 166 kilometriä Sambian pääkaupungista Lusakasta pohjoiseen, Great North Road-tien varrella, ja on merkittävä rautatieverkoston solmukohta. Kapiri Mposhin kautta kulkee Zambia Railways-yhtiön linja Kitwestä Lusakaan ja Livingstoneen sekä TAZARA:n linja Dar es Salaamista Kapiri Mposhiin. TAZARA eli Tanzania-Zambia Railway Authority on liikennöinyt Dar es Salaamin ja Kapiri Mposhin välillä vuodesta 1976 lähtien.


title: Mähnälä

text: Mähnälä (myös "Määhnälä", ) on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Kelton ylängöllä viisi kilometriä Rosmittalasta etelään. Kylässä on 298 asukasta (vuonna 2011).


title: Mähnälä

text: Kylä mainitaan vuoden 1727 kartassa. Sen asukkaat olivat etupäässä Kelton luterilaiseen seurakuntaan kuuluneita inkerinsuomalaisia. Peter von Köppenin mukaan vuonna 1848 Mähnälässä asui 148 savakkoa ja 41 suomalaista. Kylän talonpojat olivat 1860-luvulle saakka tilanomistajan maaorjia. 1800–1900-lukujen vaihteessa se kuului Pähkinälinnan kihlakunnan Kelton volostiin.


title: Mähnälä

text: Vuoden 1926 väestönlaskennan mukaan Mähnälässä asui 373 inkerinsuomalaista, 20 suomensuomalaista ja 13 venäläistä. Mähnälän kyläneuvostoon kuuluivat myös Pitkämäen, Pappilanaution, Rosmittalan, Riisikkalan ja Hännikäisen kylät. Vuonna 1931 Mähnälä liitettiin Pappilanaution suomalaiseen kyläneuvostoon. Kansallinen kyläneuvosto lakkautettiin vuonna 1939 ja suomalaiset karkotettiin muualle Neuvostoliittoon toisen maailmansodan aikana vuonna 1942.


title: Mähnälä

text: Mähnälän pohjoispuolitse kulkee Pietarista Murmanskiin johtava M18-valtatie, josta haarautuu Sverdloville nimetyn taajaman ja Seuloskoin välinen maantie. Kylä koostuu puutarhapalstojen ympäröimistä omakotitaloista. Siellä toimii pieni sahalaitos.


title: Mähnälä

text: Sannikon ja Paulovan välisellä rautatiellä oleva Mähnälän asema sijaitsee viisi kilometriä Mähnälän kylästä länteen. Rautatien varrella kylän eteläpuolella on 1930-luvulla syntynyt Mähnälän louhoksen (ven. "Karjer-Maglovo") asutus.


title: Manuskala

text: Manuskala () on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Karjalankannaksen eteläosassa 12 kilometriä Rosmittalasta kaakkoon. Kylässä on 15 asukasta (vuonna 2011).


title: Manuskala

text: Kylä mainitaan ensimmäisen kerran Novgorodin Vatjan viidenneksen verokirjassa vuonna 1500. Se koostui kahdesta osasta, Suuresta ja Pienestä Manuskalasta, joiden asukkaat olivat etupäässä Kelton luterilaiseen seurakuntaan kuuluneita inkerinsuomalaisia.


title: Manuskala

text: Peter von Köppenin mukaan vuonna 1848 Suuressa-Manuskalassa oli 174 savakkoa ja 41 suomalaista sekä kaksi venäläistä perhettä, Pienessä-Manuskalassa 91 savakkoa, 22 suomalaista ja kolme venäläistä perhettä. Kylien talonpojat olivat 1860-luvulle saakka tilanomistajan maaorjia. 1800–1900-lukujen vaihteessa Manuskala kuului Pähkinälinnan kihlakunnan Kelton volostiin. Vuonna 1892 sinne avattiin zemstvon ylläpitämä koulu.


title: Manuskala

text: Vuoden 1926 väestönlaskennan mukaan Suuressa-Manuskalassa asui 339 inkerinsuomalaista ja 7 venäläistä, Pienessä-Manuskalassa 272 inkerinsuomalaista ja 36 venäläistä. Kylät muodostivat Manuskalan kyläneuvoston, johon kuului myös Juoksulan kylä. Vuonna 1931 ne liitettiin Pappilanaution suomalaiseen kyläneuvostoon. Inkeriläiset karkotettiin muualle Neuvostoliittoon toisen maailmansodan aikana vuonna 1942. Nykyinen Manuskala käsittää entisen Suuren-Manuskalan kylän, mutta Pienenkin-Manuskalan paikalla on vielä muutamia taloja.


title: Manuskala

text: Manuskalan lähellä on toimiva hiekkalouhos ja laskuvarjohyppääjien käyttämä lentokenttä. Tuprovaan johtavan tien eteläpuolelle rakennetaan uutta omakotialuetta. Sannikon ja Paulovan välisellä rautatiellä oleva Manuskalan asema sijaitsee viisi kilometriä kylästä lounaaseen.


title: Juoksula

text: Juoksula () on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Karjalankannaksen eteläosassa 9 kilometriä Rosmittalasta itään. Kylässä on 53 asukasta (vuonna 2011).


title: Juoksula

text: Kylä lienee syntynyt 1800–1900-lukujen vaihteessa. Vuoden 1926 väestönlaskennan mukaan siellä oli 163 asukasta, jotka kaikki olivat inkerinsuomalaisia. Juoksula kuului 1920-luvulla Manuskalan ja 1930-luvulla Pappilanaution suomalaiseen kyläneuvostoon. Inkeriläiset karkotettiin muualle Neuvostoliittoon toisen maailmansodan aikana vuonna 1942.


title: Virkkilä (Rosmittala)

text: Virkkilä () on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Kelton ylängöllä 3,5 kilometriä Rosmittalasta koilliseen. Kylässä on 78 asukasta (vuonna 2011).


title: Virkkilä (Rosmittala)

text: Kylä lienee syntynyt Ruotsin vallan aikana 1600-luvulla. Se mainitaan vuoden 1727 kartassa. Seudun asukkaat olivat toiseen maailmansotaan saakka inkerinsuomalaisia, jotka kuuluivat Kelton luterilaiseen seurakuntaan.


title: Virkkilä (Rosmittala)

text: 1800-luvulla kylä jakaantui kahteen osaan, Suureen ja Pieneen Virkkilään. Peter von Köppenin mukaan vuonna 1848 siellä asui 107 savakkoa ja 58 suomalaista. 1860-luvulle saakka Virkkilän talonpojat olivat tilanomistajan maaorjia. 1800–1900-lukujen vaihteessa kylä kuului Pähkinälinnan kihlakunnan Kelton volostiin. Vuonna 1881 sinne avattiin zemstvon ylläpitämä koulu.


title: Virkkilä (Rosmittala)

text: Vuoden 1926 väestönlaskennan mukaan Kannisin kyläneuvostoon kuuluneessa Virkkilässä oli 325 asukasta, joista 289 oli inkerinsuomalaisia ja 27 suomensuomalaisia. Kylässä asui myös muutamia venäläisiä ja liettualaisia. 1930-luvulla Virkkilä kuului Kelton suomalaiseen kyläneuvostoon. Inkeriläiset karkotettiin muualle Neuvostoliittoon toisen maailmansodan aikana vuonna 1942.


title: Milanon maailmannäyttely (2015)

text: Milanon maailmannäyttely eli Expo 2015 oli Milanossa 1.5.–31.10.2015 järjestetty maailmannäyttely. Edellinen maailmannäyttely järjestettiin vuonna 2012 Etelä-Koreassa. Maailmannäyttelyn teemana oli ""Planeetalle ravintoa, elämälle energiaa"" ().


title: Milanon maailmannäyttely (2015)

text: Maailmannäyttelyn teemana oli ""Planeetalle ravintoa, elämälle energiaa"", joka käsitteli teknologian, kulttuurin, perinteiden ja luovuuden sekä ravinnon aiheita. Expo 2015 jatkoi teemallaan aiempien maailmannäyttelyiden perinteitä (esim. vuoden 2008 maailmannäyttelyn teemana oli vesi).


title: Milanon maailmannäyttely (2015)

text: Milano voitti maailmannäyttelyn järjestelyvastuusta käydyn kilpailun vuonna 2008. Milanon maailmannäyttely järjestettiin 1,1 km² alueella Milanon pohjoispuolella Rhon ja Peron kunnista. Alue on tapahtuma- ja messukeskus Fiera Milanon vieressä. Suomi ilmoitti, ettei se osallistu omalla paviljongillaan vuoden 2015 maailmannäyttelyyn. Kaikkiaan 144 muuta maata osallistui näyttelyyn. Suomesta kutsuttiin Aalto-yliopiston arkkitehtuuriosasto osallistumaan maailmannäyttelyn paviljonkien suunnitteluun.


title: USS Alabama (BB-60)

text: USS Alabama (runkonumero BB-60) oli Yhdysvaltain laivaston vuonna 1942 palvelukseen otettu South Dakota-luokan taistelulaiva. Se oli laivaston kuudes Alabaman-osavaltion mukaan nimetty alus. Se osallistui Tyynenmeren sotaan toisessa maailmansodassa. "Alabama" museoitiin 1964 nimikko-osavaltioonsa ja se liitettiin Kansallishistoriallisten maamerkkien rekisteriin () vuonna 1986 http://www.hnsa.org/ships/alabama.htm.


title: USS Alabama (BB-60)

text: Alus tilattiin Norfolkin laivastontelakalta. Sen köli laskettiin 1. helmikuuta 1940 ja alus laskettiin vesille 16 helmikuuta 1942. Alus otettiin palvelukseen 16. elokuuta 1942 ensimmäisenä päällikkönään George B. Wilson.


title: USS Alabama (BB-60)

text: "USS Alabama" aloitti palveluksensa Jäämeren saattueiden suojaustehtävissä Britteinsaarilta Pohjanmeren ja Jäämeren kautta Murmanskiin. Alus siirrettiin Yhdysvaltain Tyynenmeren laivastoon elokuussa 1943 tukemaan maihinnousujoukkoja Japanin valloittamille saarille ja suojaamaan lentotukialusosastoja ilma- ja pintahyökkäyksiltä. Sodan jälkeen suurin osa aluksen ilmatorjunta-aseista poistettiin, mikä vähensi miehistötarvetta pienentäen sen operointikuluja. Alus poistettiin palveluksesta 1947 ja se siirrettiin reserviin. Alusekisteristä alus poistettiin vuonna 1962.


title: Baseballin Euroopan-mestaruuskilpailujen B-sarja 2002

text: Vuonna 2002 Baseballin Euroopan mestaruuskilpailujen B-sarja pelattiin kahdessa erillisessä ryhmässä. Pelipaikkoina olivat Alby ja Skarpnäck Ruotsissa, jossa pelattiin 30. heinäkuuta - 3. elokuuta. Turnauksen voitti isäntäjoukkue Ruotsi, joka nousi Euroopan-mestaruuskilpailujen A-sarjaan kaudeksi 2003. Toisessa ryhmässä, joka pelattiin Szentendressä, Unkarissa, voittajaksi selvisi Kreikka.


text: Suomen joukkueessa, joka jäi ryhmässään kahdeksanneksi, pelasi myös pesäpalloilijana paremmin tunnettu Toni Kohonen.


title: Albatros de Brest

text: Albatros de Brest on ranskalainen jääkiekkojoukkue Brestin kaupungista. Joukkue on pelannut joitakin kausia Ranskan alimmilla sarjatasoilla, mutta kauden 2012–2013 päätteeksi joukkue nousi Ranskan ylimmälle sarjatasolle Ligue Magnusiin. Joukkue on perustettu vuonna 1991 ja se onnistui voittamaan maan mestaruuden kahtena vuonna peräkkäin 1996 ja 1997. Lisäksi joukkue oli hopealla vuonna 1995. Hyvän aloituksen jälkeen joukkue tippui kuitenkin alemmas, mistä se onnistui nousemaan takaisin pääsarjaan 2000-luvun alussa. Visiitti ylös oli kuitenkin nopea ja joukkue ylsi takaisin pääsarjaan vasta kaudeksi 2013–2014. Kausi 2013-2014 päättyi kuitenkin karvaaseen pettymykseen ja tippumiseen takaisin toiseksi korkeimmalle sarjatasolle.


title: Nader Eivazi Khiarak

text: Nader Eivazi Khiarak (; s. 22. helmikuuta 1975) on iranilainen meloja. Hän kilpaili vuoden 2000 kesäolympialaisissa Sydneyssä miesten sekä 500 että 1 000 metrin kajakkiyksikkökilpailuissa, mutta putosi molemmissa tapahtumissa ensimmäisellä kierroksella.


title: Grzegorz Kotowicz

text: Grzegorz Leon Kotowicz (s. 6. elokuuta 1973 Czechowice-Dziedzice) on puolalainen entinen meloja. Vuoden 1992 kesäolympialaisissa Barcelonassa hän sai miesten 1 000 metrin kajakkikaksikossa pronssia ja kilpaili myös 500 metrin kajakkiyksikössä. Vuoden 1996 kesäolympialaisissa hän jäi 1 000 metrin kajakkikaksikossa neljännelle sijalle.


title: Grzegorz Kotowicz

text: Kotowicz sai vuoden 2000 kesäolympialaisissa Sydneyssä pronssia 1 000 metrin kajakkinelikossa ja sijoittui siellä lisäksi yhdeksänneksi 500 metrin kajakkiyksikössä.


title: Grzegorz Kotowicz

text: Ratamelonnan maailmanmestaruuskilpailuissa Kotowicz sai 1990-luvulla kolmesti hopeaa ja viidesti pronssia.